|  |  |
| --- | --- |
| **Workbook** | Disability Standardsfor Education |

****

ការតស៊ូមតិជាមួយ និងដើម្បីកូនរបស់អ្នក**៖ សាលាបឋមសិក្សា**

សៀវភៅកិច្ចការនេះសម្រាប់មាតាបិតា និងអ្នកមើលថែទាំកុមារថ្នាក់បឋម។ វានឹងជួយអ្នក និងកូនរបស់អ្នកដើម្បីបង្កើតផែនការ និងបង្កើតការកែតម្រូវសមហេតុសមផល។

**ឯកសារនេះបានបង្កើតឡើងដោយសិស្សមានពិការភាពសហការជាមួយមាតាបិតា និងអ្នកថែទាំរបស់ពួកគេ។**

# អំពីឯកសារនេះ

ឯកសារនេះត្រូវបានផ្តល់ថវិកាដោយរដ្ឋាភិបាលអូស្ត្រាលី។ វាបានបង្កើតឡើងដោយសិស្សមានពិការភាពសហការជាមួយមាតាបិតា និងអ្នកថែទាំរបស់ពួកគេក្រោមជំនួយពីអង្គការកុមារ និងមនុស្សវ័យក្មេងដែលមានពិការភាពអូស្ត្រាលី (CYDA)។

នេះជាផ្នែកមួយនៃក្រុមរបស់ឯកសារទាំងឡាយ។ អ្នកនឹងឃើញឯកសារទាំងនេះនៅលើវិបសាយរបស់ក្រសួងអប់រំ ជំនាញ និងការងារ [Department of Education, Skills and Employment website](https://www.dese.gov.au/swd)។ អ្នកក៏អាចស្វែងរកពួកវាដោយស្កេនQRកូដខាងក្រោមផងដែរ។

**

|  |
| --- |
| ការតស៊ូមតិជាមួយ និងដើម្បីកូនរបស់អ្នក៖ សាលាបឋមសិក្សាកត់ចំណាំអំពីភាសា៖ ឯកសារនេះប្រើភាសាមនុស្សទីមួយ ឧ. 'សិស្សមានពិការភាព'។ ប៉ុន្តែវិធីសាស្រ្តនេះមិនសក្តិសមនឹងមនុស្សគ្រប់រូបទេ ហើយមនុស្សជាច្រើនចូលចិត្តភាសាអត្តសញ្ញាណទីមួយ (ឧ. 'សិស្សពិការ') ។វាអាស្រ័យលើបុគ្គលម្នាក់ៗពីរបៀបដែលពួកគេជ្រើសរើសដើម្បីកំណត់អត្តសញ្ញាណរបស់ពួកគេ។ យើងលើកទឹកចិត្តឱ្យអ្នកសួរកូនរបស់អ្នកនូវអ្វីដែលពួកគេចូលចិត្ត។ យើង​ក៏​ទទួល​ស្គាល់​ប្រវត្តិ​ដ៏ជ្រាល​ជ្រៅ​នៅ​ពី​ក្រោយ​ពាក្យ​ទាំង​អស់​នេះដែរ។មនុស្សអាចប្រើ 'ការកែតម្រូវសមហេតុផល' 'ការកែតម្រូវ' ឬ 'ស្ថានភាពចង់បាន' ដើម្បីមានន័យដូចគ្នា។ យើងប្រើឃ្លាទាំងនេះជំនួសគ្នានៅក្នុងឯកសារនេះ។ 'ការកែតម្រូវសមហេតុផល' ត្រូវបានប្រើនៅក្នុងស្តង់ដារពិការភាពសម្រាប់ការអប់រំ 2005។យើងប្រើឃ្លា 'កូនរបស់អ្នក' ដើម្បីមានន័យថាកូនណាមួយដែលអ្នកទទួលខុសត្រូវ។ វារួមបញ្ចូលទាំងឪពុកម្តាយ អាណាព្យាបាល និងអ្នកថែទាំ។ចាប់ពីចំណុចនេះតទៅ យើងនឹងយោងទៅលើស្តង់ដារពិការភាពសម្រាប់ការអប់រំឆ្នាំ2005ជាDSE |

រដ្ឋាភិបាលអូស្ត្រាលីទទួលស្គាល់ម្ចាស់ប្រពៃណី និងអាណាព្យាបាលទូទាំងប្រទេសអូស្ត្រាលី។ យើងទទួលស្គាល់ការបន្តទំនាក់ទំនងរបស់ពួកគេទៅនឹងដី ទឹក និងសហគមន៍។ យើង​គោរព​ចំពោះ​ពួកគេ និង​ព្រឹទ្ធាចារ្យ​របស់​ពួកគេ​ក្នុង​អតីតកាល បច្ចុប្បន្នកាល និង​អនាគតកាលបន្តទៀត។ យើង​គោរព​ចំពោះ​ការ​បន្ត​អនុវត្តខាង​វប្បធម៌ ខាង​វិញ្ញាណ និង​ការ​អប់រំ​របស់​ជនជាតិដើម​ភាគតិច និង​ជនជាតិ​កោះTorres Strait Islander។

# មាតិកា

* [ការប្រើប្រាស់សៀវភៅកិច្ចការនេះ (ទំព័រ5)](#_ការប្រើប្រាស់សៀវភៅកិច្ចការនេះ)
	+ [ការចាប់ផ្តើម (ទំព័រ6)](#_ការចាប់ផ្តើម៖)
* [ផ្នែកទី1​) ការបង្កើតគោលដៅ(ទំព័រ7)](#_ផ្នែកទី_1)_ការកំណត់គោលដៅ)
* [ជំហានទី1) សួរខ្លួនឯង(ទំព័រ7)](#_ជំហានទី_1)_សួរខ្លួនឯង)
	+ [ជំហានទី2) សួរកូនអ្នក(ទំព័រ9)](#_ជំហានទី_2)_សួរកូនរបស់អ្នក)
	+ [ជំហានទី3) គាំទ្រកូនរបស់អ្នកដើម្បីឆ្លើយ (ទំព័រ9)](#_ជំហានទី_3)_គាំទ្រកូនរបស់អ្នកឱ្យឆ្លើ)
	+ [ជំហានទី4) បង្កើតគោលដៅរួមមួយ](#_ជំហានទី_4)_បង្កើតគោលដៅរួមមួយ)

[(ឬគោលដៅទាំងឡាយ) (ទំព័រ11)](#_ជំហានទី_4)_បង្កើតគោលដៅរួមមួយ)

* + [ជំហានទី5) កត់ត្រាគោលដៅ (គោលដៅទាំងឡាយ) (ទំព័រ12)](#_ជំហានទី_5)_កត់ត្រាគោលដៅ)
* [ផ្នែកទី2) ការមានកិច្ជសន្ទនា (ទំព័រ14)](#_ផ្នែកទី_2)_ការសន្ទនា)
	+ [គន្លឹះកិច្ចសន្ទនា (ទំព័រ15)](#_គន្លឹះនៃការសន្ទនា)
	+ [វិធីដើម្បីសន្ទនា (ទំព័រ18)](#_វិធីដើម្បីមានកិច្ចសន្ទនាមួយ?)
* [រឿងខ្លីៗ (ទំព័រ18)](#_រឿង​ខ្លីៗ)
* [រឿងសង្គម (ទំព័រ19)](#_រឿងសង្គម)
	+ [អំពីការប្រឹក្សាយោបល់(ទំព័រ20)](#_អំពីការពិគ្រោះយោបល់)
* [គំនិតសម្រាប់កិច្ចសន្ទនា(ទំព័រ21)](#_គំនិតសម្រាប់ការសន្ទនា៖)
* [ការឱយកូនរបស់អ្នកចូលរួមពាក់ព័ន្ធ (ទំព័រ23)](#_ការឱយកូនរបស់អ្នកចូលរួមពាក់ព័ន្ធ៖)
	+ [ការកែតម្រូវសមហេតុផល (ទំព័រ26)](#_អំពីការកែតម្រូវសមហេតុផល)
* [គំនិតសម្រាប់កិច្ចសន្ទនា (ទំព័រ 28)](#_គំនិតសម្រាប់កិច្ចសន្ទនា:)
* [ផ្នែកទី3) ការគូសសម្គាល់ពីឧបសគ្គក្នុងការចូលរួម (ទំព័រ30)](#_ផ្នែកទី_3)_ការកំណត់សម្គាល់ឧបសគ្គចំព)
	+ [ជំហានទី1) ការឆ្លុះបញ្ចាំងពីជីវិតនៃសាលារៀន(ទំព័រ32)](#_ជំហានទី_1)_ឆ្លុះបញ្ចាំងពីជីវិតរៀនសូ)
	+ [ជំហានទី2) ការគូសសម្គាល់ពីឧបសគ្គ (ទំព័រ34)](#_ជំហានទី_2)_កត់សម្គាល់ឧបសគ្គ)
		- [គន្លឹះសម្រាប់ការគូសសម្គាល់ពីឧបសគ្គ(ទំព័រ34)](#_គន្លឹះសម្រាប់កំណត់សំគាល់ឱបសគ្គ៖)
		- [វិធីឱយកូនរបស់អ្នកចូលរួមពាក់ព័ន្ធ (ទំព័រ36)](#_វិធីធ្វើឱយកូនរបស់អ្នកចូលរួមពាក់ព័ន្)
	+ [ជំហានទី3) រៀបចំព័ត៌មានរបស់អ្នក (ទំព័រ37)](#_ជំហានទី_3)_រៀបចំព័ត៌មានរបស់អ្នក)
* [ផ្នែកទី 4) ការស្នើឱយមានការកែតម្រូវសមហេតុផល (ទំព័រ39)](#_ផ្នែកទី_4)_ការណែនាំការកែតម្រូវសមហេត)
	+ [1) ការស្វែងរកព័ត៌មាន (ទំព័រ40)](#_1)_ស្វែងរកព័ត៌មាន)
* [ប្រើនូវអ្វីដែលមានស្រាប់នៅទីនោះ (ទំព័រ42)](#_ប្រើអ្វីដែលមាននៅទីនោះ៖)
	+ [2) ការធ្វើការជាមួយកូនរបស់អ្នក](#_2)_ធ្វើការជាមួយកូនរបស់អ្នក)

[(ទំព័រ44)](#_2)_ធ្វើការជាមួយកូនរបស់អ្នក)

* + [3) ការដាក់បញ្ចូលគ្នា (ទំព័រ47)](#_3)_ដាក់បញ្ចូលវាជាមួយគ្នា)
	+ [4) ជំហានបន្ទាប់ (ទំព័រ48)](#_4)_ជំហានបន្ទាប់)
* [រៀបចំស្រេចបាច់សម្រាប់ការប្រជុំ (ទំព័រ49)](#_ត្រៀមខ្លួនសម្រាប់ការប្រជុំ៖)
	+ - [តំណបណ្តាញគេហទំព័រ](#_តំណភ្ជាប់គេហទំព័រ៖)

[(ទំព័រ51)](#_តំណភ្ជាប់គេហទំព័រ៖)

# ការប្រើប្រាស់សៀវភៅកិច្ចការនេះ

សៀវភៅកិច្ចការនេះគឺសម្រាប់ឪពុកម្តាយ និងអ្នកថែទាំកុមារមានពិការភាពនៅសាលាបឋមសិក្សា។

សៀវភៅកិច្ចការនេះគឺសម្រាប់អ្នក និងកូនរបស់អ្នក។ វានឹងជួយអ្នកទាំងពីរឱ្យទទួលបានស្ថានភាពចង់បាន (ការកែតម្រូវសមហេតុផល) ដែលមានសក្តានុពល។ ទាំងនេះគឺជាសកម្មភាព ឬការផ្លាស់ប្តូរ

ដែលអនុញ្ញាតឱ្យកូនរបស់អ្នកចូលរួមក្នុងគ្រប់ផ្នែកនៃជីវិតសាលារៀន។ ស្ថានភាពចង់បាននៅទីនេះត្រូវបានគេស្គាល់ផងដែរថាជាការកែតម្រូវសមហេតុផល។

វាអាចពិបាកក្នុងការដឹងពីអ្វីដែលត្រូវសុំ ឬអ្វីដែលកូនរបស់អ្នកប្រហែលជាត្រូវការដើម្បីមានអារម្មណ៍ថាមានការគាំទ្រនៅសាលារៀន។ អ្នកអាចប្រើធនធាននេះដើម្បីជួយអ្នក គិត និងរៀបចំផែនការ! អ្នកក៏អាចប្រើវាដើម្បីចូលរួមជាមួយកូនរបស់អ្នកក្នុងការធ្វើផែនការផងដែរ។ បន្ទាប់មក អ្នកអាចយកគំនិតរបស់អ្នកមកប្រជុំជាមួយសាលា។

|  |
| --- |
| **ឧទាហរណ៍នៃការកែតម្រូវសមហេតុផលមួយ**ថ្នាក់រៀនរបស់អានីតាកំពុងសិក្សាលើជំនាញបាល់នៅក្នុង PE។ ការនេះ​មិនធ្វើឱយអានីតា​សប្បាយ​ចិត្ត​ទេ ដោយសារនាង​មានបញ្ហាភ្នែក ហើយ​មិន​អាច​ចាប់​បាល់​បាន។ មីង​របស់​នាង​សួរ​គ្រូ PE ថា​តើ​សាលា​អាច​ប្រើ​ឧបករណ៍​ផ្សេង​បាន​ឬ​ទេ? នាងស្នើឱយមានបាល់ទំហំធំ និងមានពណ៌ស្រស់ ឬមានកណ្តឹងនៅខាងក្នុងបាល់។ ការផ្លាស់ប្តូរនេះជួយឲ្យនីតាចូលរួម និងកសាងទំនុកចិត្តលើជំនាញនេះ។ (ពិន្ទុ) |

សិស្សដែលមានពិការភាពមានសិទ្ធិក្នុងការកែតម្រូវសមហេតុផល។ ទាំងនេះគួរតែជាការចូលរួមក្នុងការអប់រំតាមរបៀបស្រដៀងគ្នាទៅនឹងមិត្តភក្ដិដំណាលគ្នារបស់ពួកគេ។

ចង់បានការណែនាំអំពីសិទ្ធិរបស់កូនអ្នកឬទេ? សូមឆែកមើលធនធានរបស់យើង៖ [ការពន្យល់អំពីស្តង់ដារពិការភាពសម្រាប់ការអប់រំ](https://www.legislation.gov.au/Details/F2005L00767) ។

## ការចាប់ផ្តើម៖

ការពិនិត្យសកម្មភាពទាំងអស់នេះអាចចំណាយពេល និងថាមពលជាច្រើន។ អ្នកមិនចាំបាច់បញ្ចប់អ្វីៗគ្រប់យ៉ាងក្នុងពេលតែមួយនោះទេ! យើងសូមណែនាំឱ្យអ្នកពិនិត្យសកម្មភាពទាំងនេះក្នុងរយៈពេលពីរបីថ្ងៃ ឬជាដំណាក់ៗ។

យើងក៏ស្នើឱ្យអ្នកអានសៀវភៅការងារទាំងមូលមុនការចាប់ផ្តើម។ សូមគូសចំណាំតាមចូលចិត្ត ធ្វើកំណត់ចំណាំ ឬអ្វីក៏ដោយដែលនឹងជួយអ្នក។ អ្នកអាចរកឃើញថា វាមានប្រយោជន៍ក្នុងការឆ្លងកាត់សកម្មភាពទាំងនេះជាមួយអ្នកដទៃ!

សៀវភៅកិច្ចការនេះមានបួនផ្នែក។ ផ្នែកខ្លះគួរតែបំពេញជាមួយកូនរបស់អ្នក។ ផ្នែកផ្សេងទៀតត្រូវមានដើម្បីជួយអ្នកចាប់ផ្តើមការសន្ទនាជាមួយពួកគេ។

## សៀវភៅកិច្ចការមានបញ្ជូល៖

1. [ការកំណត់គោលដៅ (ទំព័រ7)](#_ផ្នែកទី_1)_ការកំណត់គោលដៅ) – ដឹងពីអ្វីដែលអ្នកកំពុងព្យាយាមដើម្បីសម្រេចបានជាមួយនឹងដំណើរការនេះ។
2. [មានការសន្ទនា (ទំព័រ14)](#_ផ្នែកទី_2)_ការសន្ទនា) – របៀបណែនាំដំណើរការនេះដល់កូនរបស់អ្នក។
3. [គូសសម្គាល់ឧបសគ្គចំពោះការចូលរួម (ទំព័រ30)](#_ផ្នែកទី_3)_កត់សម្គាល់ឧបសគ្គចំពោះការ) – ធ្វើការជាមួយកូនរបស់អ្នកលើបញ្ហានេះ។
4. [ការណែនាំការកែតម្រូវសមហេតុផល (ទំព័រ39) –](#_ផ្នែកទី_4)_ការណែនាំការកែតម្រូវសមហេត) ធ្វើការជាមួយកូនរបស់អ្នកលើបញ្ហានេះ។

អ្នកអាចប្រើសៀវភៅការងារនេះមុនការប្រជុំទីមួយនៅដើមឆ្នាំសិក្សា។ ឬអ្នកអាចប្រើវាក្នុងកំឡុងឆ្នាំ នៅពេលដែលអ្នកត្រូវការកែតម្រូវ (ឬកែតម្រូវឡើងវិញ) នូវអ្វីៗនៅសាលារៀន។ (ឧ. ដោយសារអ្វីមួយបានផ្លាស់ប្តូរ ឬមិនដំណើរការ ឬត្រូវការគោលបំណងថ្មី)

# ផ្នែកទី 1) ការកំណត់គោលដៅ

នៅពេលអ្នកពិនិត្យសៀវភៅការងារនេះជាមួយកូនរបស់អ្នក វាជាការល្អ ដែលអ្នកត្រូវមានគោលបំដៅ ឬចក្ខុវិស័យនៅក្នុងចិត្តជាស្រេច។ នេះគឺ​ជា​អ្វី​ដែល​អ្នក​អាច​ពិនិត្យបកក្រោយ​បាន​នៅ​ពេល​ដែល​អ្នក​គ្រោងធ្វើ​ការ​កែសម្រួល។ គោលដៅ ឬចក្ខុវិស័យរបស់អ្នកអាចមានលក្ខណៈទូទៅ ឬជាក់លាក់ អាស្រ័យលើរបៀបដែលអ្នកប្រើសៀវភៅការងារនេះ។

អ្នកក៏អាចចែករំលែកគោលដៅ ឬចក្ខុវិស័យរបស់អ្នកជាមួយសាលារៀនផងដែរ។ ការនេះអាចជួយអ្នកដទៃទទួលបានដូចអ្នកដែរ! វាក៏មានន័យដែរថា អ្នកអាចដឹងច្បាស់អំពីអ្វីដែលអ្នក និងកូនរបស់អ្នកសង្ឃឹមថានឹងសម្រេចបាននៅសាលារៀន។

##### ជំហានឆ្ពោះទៅការកំណត់គោលដៅគឺ៖

1. [សួរខ្លួនឯង (ទំព័រ7)](#_ជំហានទី_1)_សួរខ្លួនឯង)
2. [សួរកូនរបស់អ្នក (ទំព័រ9)](#_ជំហានទី_2)_សួរកូនរបស់អ្នក)
3. [ជួយកូនរបស់អ្នកឱ្យឆ្លើយ (ទំព័រ9)](#_ជំហានទី_3)_គាំទ្រកូនរបស់អ្នកឱ្យឆ្លើ)
4. [សម្រេចយកគោលដៅរួមមួយ (ឬគោលដៅទាំងឡាយ) (ទំព័រ11)](#_ជំហានទី_4)_បង្កើតគោលដៅរួមមួយ)
5. [កត់ត្រាគោលដៅរួមនោះ (គោលដៅទាំងឡាយ) (ទំព័រ12)](#_ជំហានទី_5)_កត់ត្រាគោលដៅ)

ផ្នែកនេះនឹងនាំអ្នកឆ្លងកាត់ជំហានទាំងនេះ។

## ជំហានទី 1) សួរខ្លួនឯង

អ្នកអាចសួរខ្លួនឯងថា៖ ហេតុអ្វីបានជាខ្ញុំចង់ធ្វើការកែតម្រូវសមហេតុផល? តើខ្ញុំសង្ឃឹមថានឹងមានអ្វីកើតឡើង? តើអ្វីជាចំណុចខ្លាំង និងចំណាប់អារម្មណ៍របស់កូនខ្ញុំ?

##### គោលដៅរបស់ខ្ញុំ (ឬគោលដៅទាំងឡាយ) គឺ:

|  |
| --- |
|  |

ឧ. គោលដៅ៖ ដើម្បីឱ្យ Lakshman មានអារម្មណ៍ថាគាត់នៅក្នុង និងជាផ្នែកមួយនៃសហគមន៍សាលា…។

## ជំហានទី 2) សួរកូនរបស់អ្នក

**វាសំខាន់ណាស់ក្នុងការលើកទឹកចិត្តដល់ការយល់ដឹងរបស់គេអំពីអន្តរាគមន៍ នៅពេលពួកគេធំឡើង។ ការមានអន្តរាគមន៍មានន័យថា អ្នកអាចរៀបចំជីវិតផ្ទាល់ខ្លួនរបស់អ្នក។ វាមានន័យថា អ្នកអាចដើរតួនាទីក្នុងការសម្រេចចិត្តពីរបៀប និងអ្វីដែលអ្នកនឹងរៀន។ វាក៏មានន័យថា អ្នកអាចធ្វើការជ្រើសរើសដោយខ្លួនឯងបាន។ វាមិនដូចគ្នាទៅនឹង "មិនត្រូវការការគាំទ្រ" នោះទេ។ ផ្ទុយទៅវិញ វាគឺជាការទទួលបានអំណាចដើម្បីគ្រប់គ្រងជីវិតរបស់អ្នក និងទាមទារសិទ្ធិរបស់អ្នក!**

ជាផ្នែកនៃការរីកចម្រើននេះ វាជាគំនិតល្អសម្រាប់កូនរបស់អ្នកក្នុងការចូលរួមការសម្រេចចិត្តដើម្បីកំណត់ 'គោលដៅ' ។ អ្នកចង់ដឹងពីរបៀបដែលពួកគេធ្លាប់សិក្សានៅសាលារៀន ហើយតើភាពជោគជ័យមានអារម្មណ៍ ឬរូបរាងបែបណាចំពោះពួកគេ?

ការដែលអ្នកធ្វើនេះនឹងអាស្រ័យលើអាយុ និងចំណាប់អារម្មណ៍របស់ពួកគេ។ វាក៏នឹងអាស្រ័យលើរបៀបដែលពួកគេចូលចិត្តប្រាស្រ័យទាក់ទងដែរ។

##### ឧទាហរណ៍មួយចំនួនដើម្បីពិភាក្សាជាមួយកូនរបស់អ្នក៖

* តើវាមានអារម្មណ៍ / មើលទៅបែបណា នៅពេលដែលអ្នកអាចចូលរួមជាមួយមិត្តរួមថ្នាក់របស់អ្នកនៅសាលារៀនបាន?
* តើ​អ្វីខ្លះ​ធ្វើ​ឱ្យ​ថ្ងៃ​នៅ​សាលារៀន​ជា​ថ្ងៃ​ល្អ?
* តើសុបិនរបស់អ្នកសម្រាប់អនាគតគឺជាអ្វីខ្លះ?
* តើអ្នកពូកែ ឬចូលចិត្តធ្វើអ្វីខ្លះ?

## ជំហានទី 3) គាំទ្រកូនរបស់អ្នកឱ្យឆ្លើយ

##### អ្នក​អាច:

* ជួយពួកគេឱ្យគូររូបភាព
* សរសេររឿងជាមួយគ្នា
* ជួយពួកគេចង្អុលពាក្យ ឬរូបភាពក្នុងបញ្ជីមួយ។
* មានការសន្ទនា

ឬអ្នកអាចបង្កើតនូវអ្វីផ្សេងទៀត!

##### សរសេរ ឬគូរក្នុងប្រអប់ខាងក្រោម៖

|  |
| --- |
|  |

## ជំហានទី 4) បង្កើតគោលដៅរួមមួយ (ឬគោលដៅទាំងឡាយ)

ជំហានបន្ទាប់គឺបញ្ចូលគំនិតរបស់អ្នក ជាមួយគំនិតរបស់កូនអ្នក។

គោលដៅ ឬចក្ខុវិស័យរួមរបស់យើងគឺ៖

|  |
| --- |
|  |

ឧ. គោលបំណង៖ ដើម្បីស្វែងរកវិធីជាច្រើនទៀតសម្រាប់ Joshua ក្នុងការសរសេរ និងចែករំលែករឿងដែលគាត់ចូលចិត្តធ្វើ!

## ជំហានទី 5) កត់ត្រាគោលដៅ (ឬគោលដៅទាំងឡាយ)

ជំហានចុងក្រោយគឺត្រូវកត់ត្រាគោលដៅ (ឬគោលដៅទាំងឡាយ)។ នេះប្រហែលជាមិនមែនគ្រាន់តែជាពាក្យ ឬប្រយោគសរសេរទេ។ អ្នក​អាច​ប្រើ​វិធី​ផ្សេង​ទៀត ឬ​ផ្សំ​វិធី​ផ្សេង​មួយ​ចំនួន។

##### នេះជារបៀបដែលយើងនឹងពណ៌នាអំពីគោលដៅ ឬចក្ខុវិស័យរបស់យើង៖

|  |
| --- |
|  |

ឧ. វីដេអូ រូបថត គំនូរ ពាក្យ។

អ្នកអាចជ្រើសរើសចែករំលែកវាជាមួយសាលារៀនរបស់កូនអ្នក។

#  ផ្នែកទី 2) ការសន្ទនា

|  |
| --- |
| សាលារៀនត្រូវធ្វើរឿងសំខាន់បីនៅក្រោមស្តង់ដារពិការភាពសម្រាប់ការអប់រំ 2005 (DSE)៖ <https://www.dese.gov.au/disability-standards-education-2005/students/khmer/explaining>1. ជួបជាមួយអ្នក។ ពួកគេគួរតែជួបជាមួយអ្នកដើម្បីពិភាក្សាថា តើកូនរបស់អ្នកត្រូវការស្ថានភាពចង់បានដែរឬទេ។ ពួកគេគួរតែរួមបញ្ចូលកូនរបស់អ្នកនៅក្នុងដំណើរការនេះផងដែរ។ (នេះហៅថាការប្រឹក្សា នៅក្នុងស្តង់ដារពិការភាពសម្រាប់ការអប់រំ DSE)។
2. ការបង្កើតស្ថានភាពចង់បាន។ ទាំងនេះគឺជាសកម្មភាព ឬការផ្លាស់ប្តូរដែលគាំទ្រកូនរបស់អ្នកឱ្យចូលរួមជាមួយមិត្តភ័ក្តិដំណាលគ្នារបស់ពួកគេ។ អ្នកក៏អាចរកឃើញថា សកម្មភាពទាំងនេះត្រូវបានគេហៅថា ការកែតម្រូវសមហេតុផលផងដែរ។
3. បង្កើតសកម្មភាពចេញជាជំហានៗ ដើម្បីការពារ កូនរបស់អ្នកពីការរងការប្រព្រឹត្តមិនសមរម្យ។

សូមមើលធនធានរបស់យើង៖ [ការពន្យល់អំពីស្តង់ដារពិការភាពសម្រាប់ការអប់រំ](https://www.legislation.gov.au/Details/F2005L00767) សម្រាប់ព័ត៌មានបន្ថែមអំពីដំណើរការនេះ!  |

ផ្នែកនេះនឹងជួយអ្នកឱ្យណែនាំដំណើរការនេះដល់កូនរបស់អ្នក។ នៅពេលដែលកូនរបស់អ្នកកាន់តែមានអាយុច្រើនទៅ ពួកគេអាចចូលរួមកាន់តែច្រើននៅក្នុងដំណើរការនេះ។

នេះមានន័យថាពួកគេនឹង៖

* ចូលរួមការប្រជុំ (ឬការផ្តល់ឱ្យអ្នកនូវគំនិតដើម្បីនាំយកមកប្រើក្នុងនាមពួកគេ) ។
* ចង្អុលប្រាប់ពីឧបសគ្គដែលធ្វើឱ្យវាកាន់តែពិបាកសម្រាប់ពួកគេក្នុងការចូលរួម។
* គិតអំពីការកែតម្រូវដែលអាចជួយពួកគេឱ្យចូលរួម។

វាជាការល្អក្នុងការចូលរួមជាមួយកូនរបស់អ្នក ក្នុងការសម្រេចចិត្តដែលនឹងប៉ះពាល់ដល់ជីវិតរបស់ពួកគេនៅសាលារៀន។ ព្យាយាមធ្វើវាឱ្យបានឆាប់តាមដែលអាចធ្វើទៅបាន!

ផ្នែកនេះនឹងមានបញ្ចូល៖

* [គន្លឹះក្នុងការសន្ទនា (ទំព័រ15)](#_គន្លឹះនៃការសន្ទនា)
* [វិធីដើម្បីមានកិច្ចសន្ទនាមួយ (ទំព័រ18)](#_វិធីដើម្បីមានកិច្ចសន្ទនាមួយ)
* [អំពីការប្រឹក្សាយោបល់ (ទំព័រ20)](#_អំពីការពិគ្រោះយោបល់)
* [អំពីការកែតម្រូវសមហេតុផល (ទំព័រ26)](#_អំពីការកែតម្រូវសមហេតុផល)

## គន្លឹះនៃការសន្ទនា

អ្នកនឹងមានការសន្ទនាជាច្រើនជាមួយកូនរបស់អ្នកអំឡុងពេលពួកគេនៅសាលាបឋមសិក្សា។ អ្នកអាចរៀបចំផែនការជាមុនខ្លះ។ ឬការសន្ទនាអាចកើតឡើងដោយឯកឯងបន្ទាប់ពីមួយថ្ងៃយ៉ាងយូរនៅសាលារៀន។

អ្នកស្គាល់កូនរបស់អ្នកបំផុត នេះ​ជា​គន្លឹះ​មួយ​ចំនួន​អំពី​របៀប​សន្ទនា​ទាំង​នេះ​ជាមួយ​កូន​របស់​អ្នក។

|  |  |
| --- | --- |
| **គន្លឹះ** | **សំណួរ និងការពន្យល់** |
| ជ្រើសរើសពេលវេលាត្រឹមត្រូវដើម្បីចាប់ផ្តើមការសន្ទនានេះជាមួយកូនរបស់អ្នក។ | * តើកូនរបស់អ្នកមានអារម្មណ៍ល្អឬទេ? តើ​ពួកគេ​រវល់ ឬ​តានតឹង?
* តើអ្នកទាំងពីរមានថាមពលគ្រប់គ្រាន់បំរុងឬទេ?
* តើ​មាន​អ្វី​កើត​ឡើង​នៅ​សាលាេរៀន​នា​ពេល​ថ្មីៗ​នេះឬទេ?
* តើពួកគេស្ទាក់ស្ទើរក្នុងការសន្ទនានេះឬទេ? បើដូច្នេះ សូមសួរខ្លួនឯងថា ហេតុអ្វី?
 |
| ប្រើភាសាដែលធ្លាប់ស្គាល់ | * ប្រើពាក្យ ឬវិធីទំនាក់ទំនងដែលកូនរបស់អ្នកប្រើ។
* ប្រសិនបើកូនរបស់អ្នកមិនទាន់បានចូលរៀននៅឡើយ សូមប្រើពាក្យ និងគំនិតដែលធ្លាប់ស្គាល់។
 |
| សង្កេតមើលអាកប្បកិរិយារបស់ពួកគេ និងមើលថាតើអ្វីកំពុងដំណើរការ ឬអ្វីមិនដំណើរការ | * ការឆ្លើយតបខាងរាងកាយ និងអារម្មណ៍ គឺជាទម្រង់នៃការទាក់ទង!
* ការផ្លាស់ប្តូរខ្លះអាចមិនដំណើរការ ឬអាចត្រូវការពេល វេលា។
* អ្នកអាចកែប្រែស្ថានភាពចង់បាន នៅពេលណាក៏បាន។
 |
| លើកទឹកចិត្តកូនរបស់អ្នកឱ្យសួររកអ្វីដែលពួកគេត្រូវការ | * គាំទ្រពួកគេក្នុងដំណើរការនេះជាមួយនឹងឃ្លាដែលពួកគេអាចប្រើ។
* បើកចិត្តទូលាយ និងទទួលយកពួកគេនៅពេលពួកគេចែករំលែកទស្សនៈ និងគំនិតរបស់ពួកគេ។
 |
| 'ថយក្រោយ' ហើយអនុញ្ញាតឱ្យកូនរបស់អ្នកទទួលបន្ទុកកាន់តែច្រើននៅពេលពួកគេកាន់តែមានអាយុច្រើន | * ព្យាយាមកសាងទំនុកចិត្ត និងសមត្ថភាពរបស់កូនអ្នកក្នុងការតស៊ូមតិដោយខ្លួនឯង។
* នេះនឹងទៅជាដំណើរការបណ្តើរៗ ហើយអាស្រ័យលើកុមារម្នាក់ៗ។
 |
| គាំទ្រអារម្មណ៍នៃអត្តសញ្ញាណសម្គាល់ខ្លួនរបស់កូនអ្នក។ | * តើកូនរបស់អ្នកកំណត់អត្តសញ្ញាណយ៉ាងដូចម្តេច? ត្រូវប្រាកដច្បាស់ក្នុងការប្រើពាក្យដែលត្រូវនឹងអត្តសញ្ញាណរបស់ពួកគេ។
* លើកទឹកចិត្តដល់អារម្មណ៍នៃអត្តសញ្ញាណរបស់ពួកគេនៅខាងក្រៅរោគវិនិច្ឆ័យផងដែរ។ តើ​ពួកគេ​ចង់​ពណ៌នា​ខ្លួនគេ​ដោយ​របៀប​ណា?
 |
| គិតពីពេលវេលា និងរបៀបដែលមនុស្សដទៃអាចចូលរួមពាក់ព័ន្ធ | * មនុស្សគ្រប់រូបសមនឹងមានអារម្មណ៍ថា ខ្លួនត្រូវបានគេរាប់រក និងពេញចិត្តក្រុមដែលខ្លួនចូល។
* តើមានផ្នែកនៃការសន្ទនាដែលគួរមានការចូលរួមពីសិស្សផ្សេងទៀតដែរឬទេ? តើមានផ្នែកខ្លះដែលអ្នក ឬកូនរបស់អ្នកមិនចង់ចែករំលែកឬទេ?
 |
| ឧទាហរណ៍ - ជ្រើសរើសពេលវេលា និងវិធីសាស្រ្តដែលដំណើរការ៖Will ដែលជាកូនប្រុសរបស់ Niamh មិនទទួលបានការគាំទ្រច្រើននៅសាលារៀនទេ។ នេះធ្វើឱ្យគេពិបាកបញ្ចប់កិច្ចការសាលា ឬលេងជាមួយមិត្តរួមថ្នាក់របស់គេ។ នៅពេល​ត្រឡប់​​ពី​សាលារៀន​វិញ គេ​តែង​មាន​អារម្មណ៍​តានតឹង និង​ខឹង។Niamh ចង់និយាយជាមួយ Will មុននាងទៅនិយាយជាមួយគ្រូរបស់គេ។ Will ​ត្រូវ​មាន​ពេល​​ស្ងាត់​ខ្លះ​បន្ទាប់​ពី​សាលារឿន ដូច្នេះ​នាង​ត្រូវ​រង់​ចាំ​រហូត​ដល់​ចុង​សប្តាហ៍។ នាង​ក៏​ពន្យល់​កូន​ពី​មូលហេតុ​ដែល​ពួកគេ​កំពុង​ជជែក​គ្នា​នេះដែរ​។Willមានបញ្ហាក្នុងការសរសេរអក្សរ។ Niamh មិនឱ្យគេសរសេររឿង ឬធ្វើបញ្ជីទេ។ ផ្ទុយទៅវិញ Will ប្រាប់នាងអំពីរឿងប្លែកៗដែលគេធ្វើនៅថ្ងៃ​ធម្មតាឯ​សាលារៀន។ Niamh សរសេរពីពេលវេលា ឬសកម្មភាពដែលធ្វើឲ្យកូននាងពិបាកចូលរួម។នាងបានអានវាឱយWillស្តាប់ ហើយ Willយល់ស្របនឹងអ្វីដែលបានសរសេរ។ |
| ឧទាហរណ៍មួយទៀត - ពាក់ព័ន្ធនឹងមនុស្សផ្សេងទៀតក្នុងការសន្ទនា៖Noor ទើប​តែ​ចាប់​ផ្ដើម​រៀន​ថ្នាក់​បឋម​សិក្សា​ឆ្នាំ​ដំបូង។ នាងគឺជាកូនតែមួយគត់ដែលមានជម្ងឺ Down Syndrome នៅសាលារៀនរបស់គេ។ឪពុកម្តាយ និងគ្រូរបស់ Noor ចង់ឱ្យមិត្តរួមថ្នាក់របស់គេដឹងថា Noor អាចធ្វើអ្វីៗខុសពីសិស្សនៅសាលារៀន។ ដើម្បី​ធ្វើ​បែប​នេះ Noor យល់ព្រម​ឱ្យ​ម្តាយ​របស់​គេ​ចូល​មក​និយាយ​ជាមួយខ្លួន និង​មិត្ត​រួម​ថ្នាក់​របស់​គេ។ ការនេះជួយសិស្សផ្សេងទៀតឱ្យរៀនពីរបៀបលេងជាមួយ Noor ដូច្នេះគេត្រូវបានអ្នកដទៃរាប់រក។នៅឆ្នាំបន្ទាប់ Noor និងម្តាយរបស់គេសរសេរសំបុត្រទៅមិត្តរួមថ្នាក់របស់គេ។ វាពន្យល់ពីអ្វីដែលNoor ចូលចិត្តអំពីសាលារៀន និងអ្វីដែលគេកំពុងធ្វើបន្ត។ វាមានប្រយោគ និងរូបភាព។ គ្រូរបស់គេជួយ Noor ឱ្យចែកចាយសំបុត្រក្នុងថ្នាក់របស់គេ ហើយឆ្លើយសំណួររបស់ពួកគេ។ គាត់ក៏បានឱ្យសិស្សម្នាក់ៗចែករំលែកនូវអ្វីដែលពួកគេពេញចិត្ត និងកំពុងបន្តធ្វើនៅសាលារៀនផងដែរ។ |

##

## វិធីដើម្បីមានកិច្ចសន្ទនាមួយ

កុមារគ្រប់រូបមានភាពខុសប្លែកគ្នា ហើយនឹងមានវិធីទំនាក់ទំនងដែលគេចូលចិត្តរៀងៗខ្លួន។ របៀបដែលអ្នកប្រាស្រ័យទាក់ទងអាចផ្លាស់ប្តូរនៅពេលដែលកូនរបស់អ្នកកាន់តែមានអាយុច្រើន ឬវាប្រហែលជាមិនផ្លាស់ប្តូរ។

'ការសន្ទនា' អាចមានន័យខុសគ្នាច្រើន។ ដើម្បីណែនាំការកែតម្រូវដល់កូនអ្នក អ្នកប្រហែលជាចង់បង្កើតគំនិតច្នៃប្រឌិត!

##### ឧទាហរណ៍:

* ការប្រើប្រាស់វិធីសាស្រ្តទំនាក់ទំនង ឬឧបករណ៍ដែលពួកគេចូលចិត្ត។
* សេណារីយ៉ូ និងស្ថានភាពដើរតួ។
* ការប្រើប្រាស់រូបភាព ឬរឿង (ឬទាំងពីរ)។

ខាង​ក្រោម​នេះ​គឺ​ជា​ឧទាហរណ៍​មួយ​ចំនួន​នៃ​វិធី​ដើម្បី​ណែនាំ​ការ​កែ​តម្រូវ។

### រឿង​ខ្លីៗ

អ្នកប្រហែលជាចង់បង្កើតរឿងផ្ទាល់ខ្លួនរបស់អ្នក ឬបង្កើតរឿងមួយជាមួយកូនរបស់អ្នក។ រឿងនេះអាចនិយាយអំពីកូនរបស់អ្នក។ ឬ​វា​អាច​ជា​កូន​ម្នាក់​ទៀត​ដែល​ត្រូវ​ការ​ការ​កែសម្រួល​ផង​ដែរ។

បន្ទាប់ពីប្រាប់រឿងរបស់អ្នក អ្នកអាចសួរសំណួរកូនរបស់អ្នក។ វិធីនេះអ្នកអាចពិនិត្យមើលថា តើពួកគេយល់ច្បាស់ប៉ុណ្ណា។

ចំណុចសំខាន់ៗដែលត្រូវរៀបរាប់ក្នុងរឿងរបស់អ្នកអាចរួមមានៈ

|  |
| --- |
| បញ្ជីត្រួតពិនិត្យ |
|  | នៅពេលមាន​អ្វី​មួយ​ធ្វើ​ឱ្យ​ពិបាក​រៀន ឬ​លេង យើង​ចង់​កែតម្រូវ​អ្វី​មួយ​អំពី​វា! |
|  | “ការធ្វើអ្វីមួយ” អាចមានន័យថា ធ្វើការផ្លាស់ប្តូរបន្តិចបន្តួចអំពីរបៀបដែលអ្នកធ្វើសកម្មភាពមួយ។ ឧ. របៀបដែលអ្នកចាប់ផ្តើមវា ឬពីរបៀបដែលអ្នកពន្យល់វា។ |
|  | ធ្វើអ្វីៗតាមរបៀបដែលមានប្រយោជន៍សម្រាប់អ្នក! ការនេះ​សំខាន់​ជាង​ការ​ធ្វើ​អ្វី​ដែល​អ្នក​ដទៃ​កំពុង​ធ្វើ។ ការរៀនជាបណ្តើរៗ និងការបញ្ចប់កិច្ចការគឺសំខាន់ដូចគ្នា។ |
|  | មនុស្ស​គ្រប់​រូប​គឺ​ខុស​ៗគ្នា ហើយ​ត្រូវ​ការ​អ្វី​ដែល​ខុស​ៗ​គ្នា។ អ្នកមិនមែនមានតែម្នាក់ឯងទេ! |
|  | ពេលខ្លះ វាជាការប្រសើរជាង ចំពោះការផ្លាស់ប្តូរអ្វីដែលអ្នកគ្រប់គ្នានៅក្នុងថ្នាក់កំពុងធ្វើ។ |
|  | ការផ្លាស់ប្តូរបន្តិចបន្តួចនៅសាលារៀនអាចជួយមិត្តរួមថ្នាក់របស់អ្នកផងដែរ។ |

### រឿងសង្គម

កូនរបស់អ្នកអាចប្រើរឿងសង្គម មិនថានៅផ្ទះ ឬនៅសាលាទេ។ ទាំងនេះអាចជួយកូនរបស់អ្នកឱ្យយល់ពីកិច្ចការ ស្ថានភាព ឬគំនិតមួយ។ ឧ. បង្កើតការកែតម្រូវមួយ។

ដើម្បីសរសេររឿងសង្គម៖

|  |
| --- |
| **បញ្ចីត្រួតពិនិត្យ** |
|  | កំណត់សម្គាល់ឥរិយាបថដែលអ្នកចង់បានជាគោលដៅ |
|  | សរសេររឿងតាមទស្សនៈរបស់កូនអ្នក |
|  | ត្រូវជាក់លាក់ ហើយព្យាយាមកុំធ្វើឱ្យប្រយោគរបស់អ្នកវែងពេក |
|  | មានភាពវិជ្ជមាន (ឧ. ប្រើ "តោះសាកល្បង" ហើយជៀសវាង "កុំធ្វើនេះ!") |

##### មានប្រយោគសំខាន់ៗចំនួន ៣ នៅក្នុងរឿងទាំងនេះ។ ព្យាយាមបញ្ចូលពួកវាទាំងអស់ប្រសិនបើអ្នក

##### អាច។

1. ពិពណ៌នា៖ ចាប់ផ្តើមរឿងរបស់អ្នកជាមួយអ្នកណាដែលនៅទីនោះ អ្វីកំពុងកើតឡើង និងកន្លែងដែលវាកើតឡើង។ (អ្នកណា / អ្វី / កន្លែងណា)
2. ណែនាំ៖ ណែនាំឥរិយាបថគោលដៅ។
3. ទស្សនវិស័យ៖ ពិពណ៌នាអំពីរបៀបដែលអ្នកដទៃមានអារម្មណ៍ និងឆ្លើយតប។

រឿង​សង្គម​ល្អ​បំផុត​ត្រូវ​បាន​បង្កើត​ឡើង​ជាមួយ​កូន​របស់​អ្នក​ និង​ប្រើ​ពាក្យ​និង​រូបភាព​ផ្ទាល់​ខ្លួន​របស់​ពួក​គេ! អ្នក​អាច​ប្រើ​រូបថត ឬ​គំនូរ​មិន​មែន​គ្រាន់តែជា​ពាក្យ​ទេ។ (ពិន្ទុ៖ *[របៀបបង្កើត និងប្រើប្រាស់រឿងរ៉ាវ](https://education.vic.gov.au/Documents/school/teachers/teachingresources/diversity/howtosocialstories.docm)*

*[សង្គម](https://education.vic.gov.au/Documents/school/teachers/teachingresources/diversity/howtosocialstories.docm)*[។](https://education.vic.gov.au/Documents/school/teachers/teachingresources/diversity/howtosocialstories.docm) ក្រសួងអប់រំ និងបណ្តុះបណ្តាល រដ្ឋវិចថូរៀ)

[សូមចុចទីនេះ](https://education.vic.gov.au/Documents/school/teachers/teachingresources/diversity/howtosocialstories.docm) សម្រាប់គន្លឹះ និងគំរូជាច្រើនទៀតដើម្បីបង្កើតរឿងសង្គម។

##### នេះ​ជា​ឧទាហរណ៍​រឿង​សង្គម​សម្រាប់​កុមារ​ដែល​មាន​ជំងឺ Autism ​អូទីសឹម៖

|  |
| --- |
| នេះ​ជា​ឧទាហរណ៍​រឿង​សង្គម​សម្រាប់​កុមារ​ដែល​មាន​ជំងឺAutism​អូទីសឹុម៖រឿងសង្គមខ្ញុំចូលចិត្តនៅសាលា និងចូលចិត្តរៀន។ពេលខ្លះវាអាចឮសម្លេងខ្លាំងនៅក្នុងថ្នាក់រៀន។ បើមានពេល​នោះ​កើត​ឡើង ខ្ញុំ​អាច​កើត​ទុក្ខ ឬ​ខឹង។នៅពេលមានសម្លេងខ្លាំងក្នុងថ្នាក់រៀន ខ្ញុំអាចសុំកាសស្តាប់ពីគ្រូរបស់ខ្ញុំបាន។ ពេល​ខ្ញុំ​ប្រើកាស​ស្តាប់ទាំង​នេះ ថ្នាក់​រៀន​មិន​សូវ​ឮខ្លាំងទៀត​ទេ។ពេល​ឮសម្លេង​ខ្លាំង​ ជួនកាលខ្ញុំ​ចង់​ស្រែក​ពីព្រោះ​សំឡេង​នោះ​ធ្វើ​ឲ្យ​ខ្ញុំ​ពិបាក​ចិត្ត ​ឬ​ខឹង។ ការនេះអាចធ្វើឱ្យមិត្តរួមថ្នាក់របស់ខ្ញុំសោកសៅ ឬខឹងផងដែរ។ពេល​ឮសម្លេង​ខ្លាំង ខ្ញុំ​នឹង​សុំកាសស្តាប់ពីគ្រូរបស់ខ្ញុំ។ ពេលខ្ញុំធ្វើដូច្នេះ ខ្ញុំសប្បាយចិត្ត ហើយមិត្តរួមថ្នាក់ខ្ញុំក៏សប្បាយចិត្តដែរ។វាជាការល្អក្នុងការសុំកាសស្តាប់របស់ខ្ញុំនៅពេលខ្ញុំត្រូវការវា។ |

## អំពីការពិគ្រោះយោបល់

សាលារៀនត្រូវតែធ្វើការកែតម្រូវដែលជួយសិស្សរបស់ខ្លួនឱ្យចូលរួមចំណែក។ ប៉ុន្តែជាដំបូង ពួកគេត្រូវតែពិភាក្សាអំពីបញ្ហានេះជាមួយអ្នក និងកូនរបស់អ្នក។ នេះហៅថា**ការប្រឹក្សាយោបល់**។

|  |
| --- |
| **អ្នកគួរតែជាផ្នែកមួយនៃការសន្ទនាអំពី៖*** ថាតើពិការភាពរបស់កូនអ្នកប៉ះពាល់ដល់សមត្ថភាពរបស់ពួកគេក្នុងការចូលរួមដែរឬទេ។
* ថាតើការកែតម្រូវត្រូវធ្វើឡើងដើម្បីជួយពួកគេចូលរួមដែរឬទេ។
* ថាតើការកែតម្រូវនេះអាចជាអ្វីខ្លះ។
* ថាតើការកែតម្រូវនេះសមហេតុផលដែរឬទេ។
* ថាតើការកែតម្រូវផ្សេងទៀតអាចត្រូវធ្វើឡើងជំនួសបានឬទេ។ វាអាចមានការកែតម្រូវខុសគ្នាមួយចំនួនដែលអាចប្រើបាន។ ខ្លះ​អាច​ងាយ​ស្រួល​ធ្វើ​ជាង​​ខ្លះទៀត។ ប្រសិនបើការកែតម្រូវខុសគ្នាមួយត្រូវបានប្រើប្រាស់ វាគួរតែមានប្រយោជន៍ដូចគ្នាសម្រាប់កូនរបស់អ្នក។
 |

ការសន្ទនាទាំងនេះគួរតែកើតឡើងមុនពេលការសម្រេចចិត្តណាមួយត្រូវបានធ្វើឡើង។ វាក៏គួរកើតឡើងជាទៀងទាត់ក្នុងអំឡុងពេលកូនរបស់អ្នកនៅសាលារៀន ឧទាហរណ៍៖

* មុនពេលពួកគេចុះឈ្មោះចូលរៀន។
* នៅដើមឆ្នាំសិក្សានីមួយៗ។
* នៅពេលកូនរបស់អ្នកមានគ្រូថ្មី។
* នៅពេលអ្នក ឬសាលាកំណត់សម្គាល់បញ្ហា ឬឧបសគ្គដែលត្រូវដោះស្រាយ។

### គំនិតសម្រាប់ការសន្ទនា៖

សួរកូនរបស់អ្នកអំពីបទពិសោធន៍របស់ពួកគេនៅសាលារៀន។ ការសាកសួរនេះនឹងជួយអ្នកឱ្យយល់ពីការគាំទ្រដែលពួកគេត្រូវការ។ វាក៏ជួយកូនរបស់អ្នកឱ្យដឹងថា អ្នកឱ្យតម្លៃលើគំនិតរបស់ពួកគេ ហើយនឹងជួយគាំទ្រពួកគេ។

##### អ្នក​អាច:

* នាំកូនរបស់អ្នកឆ្លងកាត់ជំហានផ្សេងៗក្នុងដំណើរការ។ ពន្យល់ថា អ្នកនឹងនិយាយជាមួយអ្នកណា ហើយហេតុអ្វី។
* រក្សាភាពវិជ្ជមាន។ (ឧ. "ខ្ញុំ​នឹង​ជួយ​អ្នក តើ​យើង​អាច​ធ្វើ​ឱ្យ​វា​ល្អ​បំផុត​សម្រាប់​អ្នក​ដោយ​របៀប​ណា?")។
* គិតថា តើកូនរបស់អ្នក ថ្មីៗនេះបានជួបបញ្ហាប្រឈម ឬទទួលបានជំនាញថ្មីឬទេ។ បើ​អ៊ីចឹងមែន ​សូមទទួល​ស្គាល់! សូមពន្យល់ថា បញ្ហាប្រឈមថ្មីនេះគឺជាជំហានបន្ទាប់នៅក្នុងដំំណើរការសិក្សារបស់ពួកគេ ឬដំណើរការសាលារៀន។ អ្នកប្រហែលជាចង់ចែករំលែកពីរបៀបដែលអ្នកកំពុងរៀនតរៀងមកផងដែរ។
* សូមភ្ជាប់បញ្ហានេះត្រឡប់ទៅបញ្ហាប្រឈម ឬបញ្ហានៅក្នុងសំណួរ។
* សួរកូនរបស់អ្នកថា តើពួកគេចង់ឱ្យមនុស្សដឹងប៉ុណ្ណា និងរបៀបពួកគេចង់ឱយវាចែករំលែក។
* ប្រើភាសារបស់កូនអ្នក ហើយយកគំរូវាប្រើទៅកាន់ពួកគេវិញ នៅពេលអ្នកសួរសំណួរ។
* រំលឹកកូនរបស់អ្នកថា ពួកគេមានសិទ្ធិ និងអាចចែករំលែកការចង់បាន និងតម្រូវការរបស់ពួកគេ។
* រំលឹកកូនរបស់អ្នកថា គ្រូ និងសាលានៅរៀននៅទីនោះគឺដើម្បីជួយពួកគេ។ ពួកគេមិនគួរនិយាយយកប្រៀបលើកូនរបស់អ្នកទេ។

##### សួរកូនរបស់អ្នក៖

* តើអ្វីនឹងដំណើរការសម្រាប់អ្នក?
* តើមានបញ្ហាអ្វី? តើអ្នកចង់ធ្វើអ្វី?
* តើអ្នកមានអារម្មណ៍យ៉ាងណាចំពោះវា? តើអ្នកធ្វើអ្វីនៅពេលរឿងនេះកើតឡើង?
* តើ​យើង​ធ្វើ​ដូចម្តេច​ដើម្បី​ធ្វើ​ឱ្យ​ប្រសើរ​ឡើង​?
* តើអ្នកចង់និយាយអ្វីទៅកាន់សាលារៀន?

តើអ្នកមានកិច្ចប្រជុំជាមួយសាលាឬទេ? ប្រើកន្លែងនេះដើម្បីរៀបចំផែនការអ្វីដែលអ្នកចង់ពិភាក្សាជាមួយកូនរបស់អ្នក។

|  |
| --- |
|  |

###

### ការឱយកូនរបស់អ្នកចូលរួមពាក់ព័ន្ធ៖

ប្រសិនបើកូនរបស់អ្នកចង់ទៅប្រជុំ សូមគាំទ្រពួកគេឱ្យធ្វើកិច្ចការនេះ។ នៅពេលកូនរបស់អ្នកនៅក្មេង ពួកគេអាចនឹងមិនទៅចូលរួមប្រជុំជាមួយអ្នកទេ។ ប៉ុន្តែអ្នកនៅតែអាចចូលរួមក្នុងដំណើរការនេះ!

##### ដើម្បី​ជួយ​អ្នក​ឱ្យ​ត្រៀម​ខ្លួន អ្នក​អាច​គិត​អំពី​ចំណុច​ខាង​ក្រោម៖

|  |
| --- |
| **រឿងត្រូវចងចាំ** |
| អាកប្បកិរិយា | * មើលអាកប្បកិរិយា / ភាសាកាយវិការរបស់កូនអ្នក (មិនមែនគ្រាន់តែជាពាក្យសំដីរបស់គេទេ)។
 |
| ព្រំដែន | * គិតអំពីព័ត៌មានដែលអ្នកចែករំលែកជាមួយសាលារៀន។ សួរកូនរបស់អ្នកនូវអ្វីដែលពួកគេពេញចិត្ត។
* (ឧទាហរណ៍ “Dr X បាននិយាយថា កូនអ្នកមានបញ្ហាជាមួយការបញ្ជាចលនា យើងនឹងជំរាបសាលារៀន។ ការនេះគឺដើម្បីអោយយើងអាចសុំកំព្យូទ័រឱយកូន អំឡុងពេលសរសេរកិច្ចការ។ តើកូនគិតថាវាមិនអីទេឬ? តើយើងគួរចែករំលែកអ្វីទៀតជាមួយសាលា?”) ។
 |
| ការរំភើប | * គិតពីអ្វី ដែលបណ្តាលឱយកូនរបស់អ្នករំភើបចិត្តអំពីសាលារៀន។ តើអ្វីទៅជាភាពខ្លាំង និងជំនាញរបស់ពួកគេ?
 |
| ផ្នត់គំនិត | * គិតពីរបៀបដែលអ្នកនិយាយអំពីតម្រូវការរបស់កូនអ្នក។ ការនេះមានសារៈសំខាន់ជាពិសេសនៅពេលដែលកូនរបស់អ្នកជាផ្នែកមួយនៃការសន្ទនា។
* (ឧទាហរណ៍ នៅក្នុងការប្រជុំផែនការអប់រំ។ សូមបូកបញ្ចូល និងចាប់ផ្តើមជាមួយនឹងភាពខ្លាំងរបស់កូនអ្នក និងអ្វីដែលពួកគេអាចធ្វើបាន មិនត្រឹមតែអ្វីដែលពួកគេមិនអាចធ្វើបាននោះទេ។ អ្នកប្រហែលជាត្រូវរំលឹកសាលារៀន ប្រសិនបើកូនរបស់អ្នកមិនទាន់អាចធ្វើអ្វីមួយបាននៅឡើយ។ ពួកគេអាច​នឹង​ត្រូវ​ការ ​ការ​គាំទ្រ​បន្ថែម​ទៀត​ដើម្បី​ធ្វើ​ការ​លើ​ជំនាញ​ឬ​កិច្ច​ការ។ សូម​បង្ហាញ​គ្រូ​របស់​ពួក​គេ​ពី​របៀប​បញ្ចេញ​ឱ្យ​អស់​ពី​សមត្ថភាព និង​អ្វី​ដែល​ពួក​គេ​គួរ​ធ្វើ ជាជាង​អ្វី​ដែល​ពួក​គេ​មិន​គួរ​ធ្វើ) ។
 |
| ទំនុកចិត្ត | * អ្នកត្រូវកសាង (ឬសូម្បីតែកែតម្រូវ) ការជឿទុកចិត្តរបស់កូនអ្នក ថាពួកគេនឹងត្រូវបានគេស្តាប់ និងយកចិត្តទុកដាក់យ៉ាងខ្លាំង។
 |
| សំឡេង | * ប្រើសំឡេង/ពាក្យ/គំនិតរបស់កូនអ្នកនៅពេលណាដែលអាចធ្វើទៅបាន។
 |

##### ប្រសិនបើកូនរបស់អ្នកទៅប្រជុំជាមួយអ្នក អ្នកអាច៖

* ដើរតួជាមួយកូនរបស់អ្នកជាមុន។ តើពួកគេចង់ពន្យល់ផ្នែកណា ហើយតើពួកគេចង់ឱ្យអ្នកពន្យល់ពីអ្វីខ្លះ?
* ធ្វើ​ឱ្យ​វា​មាន​អារម្មណ៍​ថា ​ជា​ឱកាស​មួយ​ដើម្បី​ចែក​រំលែក ​ឬ​ការ​សម្ភាសន៍ 'សប្បាយ' ។ (ឧ. "យើងចង់ឮពីអ្វីដែលធ្វើឱ្យអ្នកសប្បាយចិត្តនៅសាលារៀន... អ្វីដែលអ្នកមានអារម្មណ៍ថា អ្នកជាផ្នែកមួយនៃក្រុម...")។

|  |  |
| --- | --- |
| *តើខ្ញុំនឹងធ្វើអ្វីនៅក្នុងកិច្ចប្រជុំ...* | *តើកូនខ្ញុំនឹងធ្វើអ្វី...* |
|  |  |

## អំពីការកែតម្រូវសមហេតុផល

|  |
| --- |
| **ការកែតម្រូវសមហេតុផល**គឺជាការផ្លាស់ប្តូរ ឬការបង្កើតស្ថានភាពចង់បាន។ ការកែតម្រូវសមហេតុផលគាំទ្រសិស្សឱ្យចូលរួមក្នុងការអប់រំតាមរបៀបស្រដៀងគ្នាទៅនឹងមិត្តភក្ដិដំណាលគ្នារបស់ពួកគេ។ ការកែតម្រូវសមហេតុផលអាចជាមនុស្ស សម្ភារៈ ឬការផ្លាស់ប្តូរពីរបៀបដែលអ្វីៗត្រូវបានធ្វើ។DSE ពន្យល់ពីសិទ្ធិដែលសិស្សមានពិការភាពមាន។ ការកែតម្រូវសមហេតុផលគឺជាផ្នែកសំខាន់មួយក្នុងការធ្វើឱ្យទាំងនេះក្លាយជាការពិត។ ជាឧទាហរណ៍ សិស្សដែលអន់ភ្នែក មានសិទ្ធិចូលរួមសកម្មភាពក្នុងថ្នាក់។ ការកែតម្រូវសមហេតុផលអាចនឹងអនុញ្ញាតឱ្យពួកគេប្រើកម្មវិធីអានលើអេក្រង់។នៅពេលត្រូវការការកែតម្រូវ ជាទូទៅសាលារៀនត្រូវតែបង្កើតពួកវា។ សាលារៀនមិនចាំបាច់កែតម្រូវប្រសិនបើវានឹងបង្កឱ្យមានការលំបាកមិនសមហេតុផល។ សូមមើល[ផ្នែកទី 4) ស្នើការកែតម្រូវសមហេតុផល](#_ផ្នែកទី_4)_ការណែនាំការកែតម្រូវសមហេត) សម្រាប់ព័ត៌មានបន្ថែមអំពី "ភាពលំបាកមិនសមហេតុផល" និង "សមហេតុផល" ។ |

របៀបដែលយើងពិភាក្សាអំពីការកែតម្រូវអាចមានឥទ្ធិពលលើអារម្មណ៍របស់កុមារដែលពួកគេមានចំពោះការកែតម្រូវ (និងចំពោះខ្លួនគេ)។

|  |
| --- |
| សារសំខាន់អាចរួមមាន៖* អ្នកមានសិទ្ធិទទួលបានការបង្កើតស្ថានភាពចង់បានដែលជួយអ្នកដើម្បីចូលរួម និងទទួលជោគជ័យ។
* គ្រូរបស់អ្នកនៅទីនោះដើម្បីជួយអ្នក និងគាំទ្រអ្នក។ ផ្នែកមួយនៃការងាររបស់ពួកគេគឺកំពុងស្វែងរកអ្នក និងបង្កើតការកែតម្រូវ។
* មនុស្សគ្រប់រូបរៀន និងលេងខុសៗគ្នា។
* ការកែតម្រូវគឺជារឿងល្អ – ការទទួលបានការគាំទ្រដែលអ្នកត្រូវការគឺជារឿងល្អ។
* ការកែតម្រូវរបស់អ្នកមិនពិសេស/បន្លំ/បន្ថែមទេ។ ការកែតម្រូវទាំងនោះមិនអយុត្តិធម៌ចំពោះមិត្តរួមថ្នាក់របស់អ្នកទេ។
* សិស្សជាច្រើនមានស្ថានភាពខុសៗគ្នា។ ខ្លះងាយស្រួលជាងអ្នកដទៃ។
* ការកែតម្រូវជារឿយៗជួយមិត្តរួមថ្នាក់របស់អ្នកផងដែរ។
* ប្រហែលជាមានសកម្មភាពមួយចំនួនដែលអ្នកមិនត្រូវការ ឬចង់បានការគាំទ្រ។ ជាការប្រសើរណាស់ដែលអនុញ្ញាតឱ្យសាលារៀនដឹងថា អ្នកមិនត្រូវការជំនួយសម្រាប់កិច្ចការ ឬមុខវិជ្ជាជាក់លាក់ណាមួយទេ!
* ការទទួលបានជំនួយនៅពេលដែលអ្នកមិនត្រូវការ វាអាចគ្មានប្រយោជន៍សម្រាប់ការរៀនរបស់អ្នក។ វាមិនអីទេក្នុងការនិយាយដូច្នេះ។
 |

អ្នកអាចសម្រេចចិត្តជាមួយកូនរបស់អ្នកក្នុងការបង្កើតស្ថានភាពចង់បានសម្រាប់ហេតុផលមួយចំនួន។ វា​អាច​ជា​ការ​ពន្យល់​ថា ​ហេតុ​អ្វី​បាន​ជា​ការ​ផ្លាស់​ប្តូរ​ត្រូវ​បាន​ធ្វើ​ឡើង​ក្នុង​ថ្នាក់។ ឬអ្នកប្រហែលជាចង់បង្កើតស្ថានភាពចង់បានជាមួយកូនរបស់អ្នក។

##### ក្នុងស្ថានភាពទាំងពីរ អ្នកអាច៖

1. ពន្យល់ពីអ្វីដែលជាការកែតម្រូវ (ឬការកែតម្រូវជាក់លាក់)។
2. ពន្យល់ពីមូលហេតុដែលវាសំខាន់។ និងពីរបៀបដែលវាអាចភ្ជាប់ទៅផ្នែកផ្សេងទៀតនៃការរៀនសូត្រ ឬបទពិសោធន៍រៀនសូត្ររបស់ពួកគេផងដែរ។
3. លើកទឹកចិត្តឱ្យមានអាកប្បកិរិយាវិជ្ជមានចំពោះការកែតម្រូវ។

### គំនិតសម្រាប់កិច្ចសន្ទនា:

|  |  |
| --- | --- |
| **គំនិត** | **ការពន្យល់** |
| ពន្យល់ពីអ្វីដែលការកែតម្រូវធ្វើ និងហេតុអ្វីបានជាវាសំខាន់ | * “ខ្ញុំចង់ឱ្យអ្នកមានភាពសប្បាយរីករាយ និងរៀននៅសាលា។ វានឹងជួយធ្វើឱ្យសាលារៀនក្លាយជាកន្លែងល្អសម្រាប់អ្នក។ វា​នឹង​ជួយ​អ្នក​ឱ្យ​ចូល​រួម​ជា​មួយ​មិត្ត​ភក្តិ​របស់​អ្នក។"
 |
| ប្រៀបធៀបការកែតម្រូវទៅនឹងអ្វីផ្សេងទៀតនៅក្នុងជីវិតរបស់កូនអ្នក | * ជាឧទាហរណ៍ អ្នកប្រហែលជារស់នៅជិតសាលារៀន ហើយមិត្តរបស់គេប្រហែលជាមិននៅជិតទេ។ មិត្តម្នាក់នេះប្រើឡាន ឬឡានក្រុងដើម្បីទៅសាលារៀន។ នេះ​ជា​រឿង​ល្អ​ព្រោះ​វា​មាន​ន័យ​ថា​ពួក​គេ​អាច​ចូល​រួម​រៀនសូត្រ​បាន។ បើ​គ្មាន​ឡាន​ក្រុង​ទេ គេ​នៅជាប់ក្នុង​ផ្ទះ​ពេញ​មួយ​ថ្ងៃ!
 |
| ធ្វើឱ្យការកែតម្រូវទៅជាធម្មតា | * រំលឹកពួកគេថា គ្រប់ៗគ្នារៀន និងលេងតាមរបៀបផ្សេងៗគ្នា។ សិស្សជាច្រើននៅក្នុងថ្នាក់នឹងមានការកែសម្រួលផងដែរ។
 |
| ស្នើឱ្យពួកគេបង្រៀនមិត្តរបស់ពួកគេ ហើយធ្វើកិច្ចការជាមួយគ្នា | * វាអាចជួយឱ្យពួកគេមានអារម្មណ៍ថា គេមានការចូលរួម និងមានមោទនភាពចំពោះការកែតម្រូវរបស់ពួកគេ។
* វាពិបាកសម្រាប់ក្មេងក្នុងការមានអារម្មណ៍បែបនេះ ប្រសិនបើពួកគេត្រូវបានធ្វើឱ្យមានអារម្មណ៍ខុសពីគេ ឬត្រូវបានទុកចោល។
 |
| លើកទឹកចិត្តកូនរបស់អ្នកឱ្យប្រើការកែតម្រូវរបស់ពួកគេ | * ប្រសិនបើ​ពួកគេ​មិន​ចង់​បាន សូម​ព្យាយាម​រក​មើល​ថា “ហេតុអ្វី?”
* វាអាចថា ការកែតម្រូវមិនមានប្រយោជន៍ ឬពួកគេអាចមានអារម្មណ៍ថា ត្រូវបានគេបោះបង់ចោល។ ប្រសិនបើនេះជាករណី អ្នកអាចធ្វើអ្វីមួយបាន។
* ឧ. គ្រូបោះពុម្ពរាល់សន្លឹកកិច្ចការដែលមានអក្សរធំ មិនមែនសម្រាប់តែកូនរបស់អ្នកទេ។ កូនរបស់អ្នកមានអារម្មណ៍ថា ខ្លួនត្រូវបានគេរាប់រកកាន់តែ

ច្រើន។ |
| បង្ហាញអត្ថប្រយោជន៍នៃការប្រើប្រាស់ការកែតម្រូវ | * ជួយកូនរបស់អ្នកកត់សម្គាល់ការផ្លាស់ប្តូរវិជ្ជមានណាមួយ។
* ជួយពួកគេចែករំលែករឿងនេះជាមួយគ្រូរបស់ពួកគេ។ គ្រូក៏ចូលចិត្តមតិវិជ្ជមានដែរ!
 |
| រំលឹកកូនរបស់អ្នកថាការកែតម្រូវរបស់ពួកគេអាចជួយសិស្សផ្សេងទៀតដែរ | * នេះអាចជួយពួកគេឱ្យមានមោទនភាពចំពោះការងាររបស់ពួកគេ និងការកែតម្រូវ។ ឧ. នៅពេលពួកគេពន្យល់ខ្លួនគេទៅកាន់មិត្តរួមថ្នាក់របស់ពួកគេ។
* ឧ. គ្រូបោះពុម្ពរាល់សន្លឹកកិច្ចការដែលមានអក្សរធំ។ វាមានប្រយោជន៍សម្រាប់កូនរបស់អ្នកដែលមានពិការភាពខាងសតិបញ្ញា។ វាក៏ជួយមិត្តរួមថ្នាក់របស់ពួកគេដែលមានពិការភាពក្នុងការសិក្សាផងដែរ។
 |
| លើកទឹកចិត្តពួកគេឱ្យអនុវត្ត និងព្យាយាម | * វាអាចចំណាយពេលសាកល្បងពីរបីដង ដើម្បីស្វែងរកការកែតម្រូវដែលដំណើរការ។
 |
| ត្រូវមានមូលដ្ឋានលើភាពខ្លាំង | * ផ្តោតលើអ្វីដែលពួកគេអាចធ្វើបាន មិនមែនអ្វីដែលពួកគេមិនអាចអាចធ្វើបាននោះទេ។
 |

##### ប្រើកន្លែងនេះដើម្បីបង្កើតផែនការអ្វីដែលអ្នកចង់ពិភាក្សាជាមួយកូនរបស់អ្នក។

##### *ខ្ញុំចង់ពិភាក្សា…*

|  |
| --- |
|  |

*… ជាមួយកូនរបស់ខ្ញុំ។ ខ្ញុំនឹងធ្វើវាដោយ…*

|  |
| --- |
|  |

# ផ្នែកទី 3) កត់សម្គាល់ឧបសគ្គចំពោះការចូលរួម

តើអ្វីជា**ឧបសគ្គចំពោះការចូលរួម**? វាគឺជាផ្នែកនៃសកម្មភាព ឬបរិយាកាសដែលធ្វើឲ្យកូនរបស់អ្នកកាន់តែពិបាកចូលរួម។ ឧបសគ្គមិនមែនជាអ្វីដែលកូនរបស់អ្នកធ្វើ ឬមិនធ្វើនោះទេ។

|  |
| --- |
| ឧទាហរណ៍មួយនៃឧបសគ្គក្នុងការចូលរួម៖ថ្នាក់របស់ Jian មានមេរៀនតន្ត្រីរៀងរាល់សប្តាហ៍ដែលគេចូលចិត្ត។ ថ្នាក់រៀនតន្ត្រីមានបួនតំណាក់កាលដែលនាំទៅដល់គោលដៅ។ Jian ដឹងថាដំណាក់កាលទាំងនេះពិបាកនឹងធ្វើឡើង។ គ្រូភ្លេងកំពុងរង់ចាំសិស្សទាំងអស់នៅក្នុងបន្ទប់រៀន។ការ​មិន​មាន​ការ​គាំទ្រ​ពី​មនុស្ស​ពេញវ័យ​ក្នុង​ការ​ចូល​ក្នុង​ថ្នាក់​រៀន​គឺ​ជា​ឧបសគ្គ​មួយ ហើយ​ធ្វើ​ឱ្យ Jian មាន​ហានិភ័យ។ គេមានការថប់បារម្ភនៅពេលដែលគេចូលទៅខាងក្នុង ហើយពិបាកក្នុងការចូលរួមនៅក្នុងថ្នាក់ដែលគេចូលចិត្ត។ ម្តាយរបស់ Jian លើកឡើងពីកង្វល់ទាំងនេះជាមួយគ្រូប្រចាំថ្នាក់ និងគ្រូភ្លេង។ គ្រូទាំងពីរយល់ព្រមជួយ Jian ទាំងក្នុង និងក្រៅថ្នាក់។ការមិនមានការគាំទ្រពីមនុស្សពេញវ័យក្នុងការចូលរៀនក្នុងថ្នាក់រៀន គឺជាឧបសគ្គមួយ។ វា​ជា​ឧបសគ្គ​ដល់​ Jian ក្នុង​ការ​ចូល​ប្រើប្រាស់​កម្មវិធី​សិក្សា​តន្ត្រី។ គ្រូ​របស់​គាត់​លើក​បញ្ហា​ជាមួយ​នាយក​សាលា។ តំណាក់កាលទាំងនោះក៏ធ្វើឱ្យសិស្សពិបាកលើកឧបករណ៍ភ្លេងចូលក្នុង និងចេញក្រៅបន្ទប់។ ឥឡូវនេះផ្លូវជម្រាលមួយកំពុងត្រូវបានគ្រោងធ្វើ។ នេះនឹងជួយដល់សិស្សទាំងអស់។ |

ការស្វែងរកអ្វីដែលជាឧបសគ្គគឺជាជំហានដំបូង។ បន្ទាប់មកអ្នក និងសាលាអាចធ្វើការកែតម្រូវដើម្បីលុបវាចេញ។ សាលារបស់អ្នកប្រហែលជាអាចលើកពីឧបសគ្គដែលពួកគេបានកត់សម្គាល់ផងដែរ។

##### ជំហាននៅក្នុងផ្នែកនេះគឺ៖

1. [ឆ្លុះបញ្ចាំងពីជីវិតសាលារៀន (ទំព័រ32)](#_ជំហានទី_1)_ឆ្លុះបញ្ចាំងពីជីវិតរៀនសូ)
2. [ការកត់សម្គាល់ឧបសគ្គ (ទំព័រ34)](#_ជំហានទី_2)_កត់សម្គាល់ឧបសគ្គ)
3. [រៀបចំព័ត៌មានរបស់អ្នក (ទំព័រ37)](#_ជំហានទី_3)_រៀបចំព័ត៌មានរបស់អ្នក)

អ្នកអាចសម្រេចចិត្តបញ្ចប់ផ្នែកទី 3 និង[ផ្នែកទី 4](#_ផ្នែកទី_4)_ការណែនាំការកែតម្រូវសមហេត) មុនកិច្ចប្រជុំជាមួយសាលា។ អ្នកអាចនាំយកគំនិតរបស់អ្នកចូលទៅក្នុងការប្រជុំ ហើយចាត់ការគំនិតទាំងនោះជាមួយគ្នា។

## ជំហានទី 1) ឆ្លុះបញ្ចាំងពីជីវិតរៀនសូត្រ

##### នៅពេលយើងចាប់ផ្តើមគិតអំពីការកែសម្រួល យើងតែងតែសំដៅលើការសរសេរដោយដៃ ឬធ្វើតេស្ត។ ប៉ុន្តែ​មាន​ច្រើនជាងនេះទៀតសម្រាប់សាលា​រៀន!

ការឈប់សម្រាក ដំណើរកំសាន្ត និងព្រឹត្តិការណ៍សាលាផ្សេងទៀត គឺជាផ្នែកនៃជីវិតរៀនសូត្រ។ ផ្នែកទាំងនេះក៏អាចត្រូវបានគេហៅថា "**ដែន**" ផងដែរ។ ដែនទាំងអស់ត្រូវបានរាប់បញ្ចូលក្នុង[ស្តង់ដារពិការភាពសម្រាប់ការអប់រំ 2005](https://www.legislation.gov.au/Details/F2005L00767)។ កូនរបស់អ្នកមានសិទ្ធិចូលរួមក្នុងគ្រប់វិស័យនៃជីវិតរៀនសូត្រ។

##### សូមឆែកមើលតារាងខាងក្រោម។ នៅទីនេះអ្នកអាចសិក្សាស្វេងយល់ពីដែនផ្សេងៗគ្នា និងឧទាហរណ៍នៃឧបសគ្គនៅក្រោមដែននីមួយៗ។

|  |  |  |
| --- | --- | --- |
| **ដែន** | **ដែនរង** | **ឧទាហរណ៍នៃឧបសគ្គ** |
| *បរិដ្ឋានរាងកាយ* | * សកម្មភាពនៅផ្ទាល់ដី ឬនៅលើតុ
* ការផ្លាស់ប្តូរបន្ទប់ (ផ្លាស់ប្តូរពីបន្ទប់មួយទៅបន្ទប់មួយ)
* ម៉ោងអាហារ
* ការលេងក្នុងសួនកុមារ
* បន្ទប់ទឹក
* ការដឹកជញ្ជូន
 | * អ្នកប្រើប្រាស់រទេះរុញមិនត្រូវបានរួមបញ្ចូលនៅក្នុងសកម្មភាពនៅផ្ទាល់ដីទេ
* តួចានបង្គន់តូចចង្អៀតពេក
* តុ ឬកៅអីខ្ពស់ពេក
* ថ្នាក់រៀនអាចទៅដល់បានតែតាមជណ្តើរប៉ុណ្ណោះ។
* ថ្នាក់រៀនក្តៅក្នុងរដូវក្តៅ ហើយវាមិនមានសុវត្ថិភាពសម្រាប់ក្មេងទេបើមានកំដៅខ្លាំង
 |
| *អារម្មណ៍-សង្គម* | * ការងារជាក្រុម (ខាងក្នុង និងខាងក្រៅ)
* រំញោចអារម្មណ៍ ឬរំញោចសង្គម
* សកម្មភាពសង្គម (ថ្នាក់រៀន ឬសម្រាក)
* ដំណើរផ្លាស់ប្តូរ (ឧ. ពីថ្នាក់មួយទៅថ្នាក់បន្ទាប់)
 | * កុមារមានភាពតានតឹងនៅពេលដែលពួកគេត្រូវបានស្នើសុំឱ្យផ្លាស់ប្តូរកិច្ចការភ្លាមៗ
* ក្រណាត់ឯកសណ្ឋានសិស្សសាលាមិនល្អ និងរំខានដល់កុមារ
* កុមារមិនដឹងពីរបៀបចូលរួមក្នុងអំឡុងពេលសកម្មភាពចេញលេង
* កុមារមិនត្រូវបានផ្តល់គំរូពីរបៀបធ្វើអន្តរកម្មដោយជោគជ័យជាមួយអ្នកដទៃ
 |
| *កម្មវិធីសិក្សា* | * ភារកិច្ច ឬជំនាញ
* ផ្អែកលើប្រធានបទ
* សម្ភារៈ
* ការវាយតម្លៃ
* កិច្ចការ​ផ្ទះ
* កម្លាំងចិត្ត ឬកាយ
* ការយកចិត្តទុកដាក់
 | * កុមារមិនអាចកាន់ឧបករណ៍សរសេរបាន
* អត្ថបទ ឬពណ៌នៃសម្ភារៈបោះពុម្ពដែលកុមារមិនអាចអានបាន
* កុមារត្រូវបានផ្តល់ភារកិច្ចនៅពេលក្រោយទៀតដោយមិនបានសម្រាក
* ការណែនាំត្រូវបានផ្តល់ឱ្យទាំងអស់ក្នុងពេលតែមួយ
* ការសរសេរដោយដៃគឺជាជម្រើសតែមួយគត់ដើម្បីបំពេញកិច្ចការ
 |
| *ការប្រាស្រ័យទាក់ទង* | * តើអ្នកណា (ឧ. សិស្សទៅកាន់គ្រូ គ្រូទៅកាន់សិស្ស សិស្សទៅកាន់សិស្សផ្សេង)?
* តើ (ឧ. ផ្អែកលើអត្ថបទ ការនិយាយ ការស្តាប់ ការមើលឃើញ អាកប្បកិរិយា AAC – ទំនាក់ទំនងអះអាងបន្ថែម និងទំនាក់ទំនងជំនួស)?
 | * ការណែនាំត្រូវបានផ្តល់ឱ្យតែជាពាក្យសំដីដល់ថ្នាក់
* គ្មានជម្រើសសម្រាប់ក្មេងក្នុងការប្រាស្រ័យទាក់ទងគ្នាដោយមិនប្រើពាក្យសំដី
* កុមារដែលបាត់បង់ការស្តាប់កំពុងអង្គុយនៅជួរក្រោយក្បែរមិត្តភ័ក្តិដែលរញ៉េរញ៉ៃ
* គ្មានពេលផ្តល់ឱ្យកុមារដើម្បីគិតសំណួរមុនពេលផ្តល់ចម្លើយ
 |
| *ព្រឹត្តិការណ៍* | * ការប្រជុំតម្រង់ជួរ
* ព្រឹត្តិការណ៍កីឡា
* ហែលទឹកជាកម្មវីធីរបស់សាលា
* ដំណើរកំសាន្ត
* បោះជំរុំ
 | * ឡានក្រុងដំណើរកំសាន្តមិនអាចប្រើរទេះរុញឡើងបាន
* កុមារត្រូវតែចូលរួមក្នុងថ្ងៃកីឡា ប៉ុន្តែមិនត្រូវបានអនុញ្ញាតឱ្យចូលរួមប្រកួត
* កុមារត្រូវបានទុកចោលនៅក្នុងជំរុំ ដោយសារមិនមានជម្រើសនៃសកម្មភាពដែលត្រូវការថាមពលតិច
 |

ចំណាំ៖ តារាងខាងលើអាចមិនមានគ្រប់ផ្នែកនៃជីវិតរៀនសូត្រ ឬការសិក្សារបស់កូនអ្នកទេ។ អ្នកប្រហែលជាអាចគិតពី domains ឬ sub-domains ផ្សេងទៀតដែលមិនត្រូវបានរាប់បញ្ចូល!

អ្នកអាចប្រើតារាងនេះដើម្បីនាំការគិតរបស់អ្នកនៅក្នុងជំហានទី 2 ។

## ជំហានទី 2) កត់សម្គាល់ឧបសគ្គ

##### ព្យាយាមគិតអំពីគំនិតនៅក្រោមដែននីមួយៗទាំងប្រាំ នៃជីវិតរៀនសូត្រ៖ រាងកាយ, សង្គម-អារម្មណ៍, កម្មវិធីសិក្សា, ទំនាក់ទំនង, ព្រឹត្តិការណ៍

ទាំងអស់នេះប្រហែលជាមិនពាក់ព័ន្ធនឹងស្ថានភាពរបស់កូនអ្នកទេ។ ប៉ុន្តែវាមានប្រយោជន៍ក្នុងការពិនិត្យពួកគេទាំងអស់។ អ្នកអាចរកឃើញ

ឧបសគ្គដែលអ្នកមិនបានដឹងជាមុនថា វាមាន!

អ្នកអាចកត់ត្រាគំនិតរបស់អ្នកនៅក្នុងតារាងក្នុង[ជំហានទី 3) រៀបចំព័ត៌មានរបស់អ្នក។](#_ជំហានទី_3)_រៀបចំព័ត៌មានរបស់អ្នក)

### គន្លឹះសម្រាប់កំណត់សំគាល់ឱបសគ្គ៖

|  |
| --- |
| **ទូទៅ** |
| សួរកូនរបស់អ្នក៖ | * “តើអ្វីដំណើរការនៅសាលា? អ្វី​ដែល​មិន​ដំណើរការ?
* "តើ​អ្នក​ត្រូវការ​អ្វី?"
* “តើអ្វីនឹងដំណើរការសម្រាប់អ្នក?”
* “តើមានអ្វីផ្សេងទៀតកើតឡើងនៅទីនេះសម្រាប់អ្នក?”
* សួរពួកគេថា តើថ្ងៃរបស់គេប្រព្រឹត្តទៅដូចម្តេច – សូមមានការសន្ទនា។
* សុំឱ្យពួកគេពិពណ៌នាអំពីថ្ងៃធម្មតានៅសាលា។
 |
| គិត​ពី៖ | * តើកូនរបស់អ្នកចង់បានអ្វី?
* តើ​បញ្ហានោះជា​អ្វី? តើវាអាចត្រូវបានដោះស្រាយដោយរបៀបណា?
* ការពិតទៅកូនរបស់អ្នកនឹងទៅជាយ៉ាងណា?
* តើកូនរបស់អ្នកនឹងអនុវត្តរឿងនេះដោយរបៀបណា? តើអ្នកប្រាកដច្បាស់ដូចម្តេចនូវអ្វីដែលកើតឡើង?
* តើអាកប្បកិរិយារបស់កូនអ្នកត្រូវបានភ្ជាប់ទៅនឹងអ្វីខ្លះ?
 |
| **ចំណុចជាក់លាក់** |
| ដំណើរផ្លាស់ប្តូរ ឬស្ថានភាពពុំដែលស្គាល់ | * នាំកូនរបស់អ្នកទៅកាន់ទីតាំងថ្មី ហើយមើលអាកប្បកិរិយារបស់ពួកគេ។ ការឆ្លើយតបនេះគឺជាទម្រង់នៃទំនាក់ទំនង។
* ធ្វើ "ដំណើរឆ្លងកាត់" ឬទៅកន្លែងថ្មីទុកជាមុន។ សួរកូនរបស់អ្នកអំពីគំនិតរបស់ពួកគេ។
* ប្រើបច្ចេកវិទ្យាដើម្បីសាកល្បងអ្វីមួយជាមុន ឬធ្វើ "ដំណើរកម្សាន្ត" និម្មិត។
* នាំយកពីផ្ទះនូវបទពិសោធន៍ពីមុន ឬពីឆ្នាំសិក្សាមួយទៀត។ ចែករំលែកវាជាមួយគ្រូថ្មី។
* រៀបចំកូនរបស់អ្នកសម្រាប់អ្វីដែលមិនធ្លាប់ស្គាល់។ ពន្យល់ថាតើស្ថានភាពថ្មីនឹងទៅជាយ៉ាងណា ហើយសួរពួកគេថា តើពួកគេនឹងត្រូវការអ្វីខ្លះ។
* ជួបជាមួយគ្រូថ្មី និងថតរូបនៃការរៀបចំថ្នាក់រៀន។ បន្ទាប់មកនាំកូនរបស់អ្នកពិនិត្យព័ត៌មានទាំងនេះ។
* សុំអ្នកព្យាបាលវិជ្ជាជីវៈឱ្យទៅមើលទីតាំង ឬមើលរូបថតជាមួយអ្នក។ ឬអ្នកប្រហែលជាចង់បានជំនួយពីអ្នកជំនាញផ្សេងទៀត!
 |
| សង្គម | * ឆ្លងកាត់សេណារីយ៉ូជាមួយកូនរបស់អ្នក។ ឧ. របៀបចាញ់ដោយចិត្តស្មោះបន្ទាប់ពីការប្រកួត។
* ជួយកូនរបស់អ្នកឱ្យអនុវត្តស្ថានភាពសង្គមទាំងនេះ។
* កត់សម្គាល់ឧបសគ្គណាមួយក្នុងអំឡុងពេលអនុវត្តទាំងនេះ។
 |
| ផ្ទះ | * កូនរបស់អ្នក និងគ្រួសាររបស់អ្នកគួរតែត្រូវបានគាំទ្រនៅពេលបន្ទាប់មកពីសាលារៀនផងដែរ។ កូនរបស់អ្នកនឹងមានកិច្ចការផ្ទះ។ អ្វីដែលកើតឡើងនៅសាលារៀនក៏នឹងប៉ះពាល់ដល់ពួកគេនៅផ្ទះផងដែរ។
* សូរ​ខ្លួនឯង៖
* តើកូនរបស់ខ្ញុំមានថាមពល / ការផ្តោតអារម្មណ៍ / ថាមពលផ្លូវចិត្តប៉ុន្មានបន្ទាប់ពីគេមកពីរៀន?
* តើពួកគេមានសល់ថាមពលសម្រាប់ជីវិតក្រោយមកពីសាលារៀនឬទេ?
* ប្រសិនបើពួកគេមិនមាន តើត្រូវផ្លាស់ប្តូរអ្វីនៅសាលារៀន ឬក្រោយសាលារៀន?
* តើការកែតម្រូវអ្វីខ្លះដែលចាំបាច់សម្រាប់កិច្ចការផ្ទះដែលត្រូវធ្វើ?
 |

|  |
| --- |
| ឧទាហរណ៍អំពីរបៀបកំណត់សម្គាល់ឧបសគ្គ៖Haniហៀបនឹងចាប់ផ្តើមថ្នាក់ទី3។ ថ្នាក់រៀនទី3ស្ថិតនៅក្នុងអគារផ្សេងដែលនាងមិនបានឃើញពីមុនមក។បងប្រុសរបស់ Hani បង្ហាញថ្នាក់រៀនទី 3 ដល់នាងដើម្បីឱ្យនាងស្គាល់ពួកគេ។ Hani ប្រាប់បងថា បន្ទប់ទឹកហាក់នៅឆ្ងាយណាស់។ នាង​មិន​ប្រាកដ​ ​នាង​នឹង​ចាំ​ថា ​បន្ទប់ទឹក​នៅ​ទីណា​ទេ។បងប្រុសរបស់ Hani និយាយជាមួយគ្រូ។ គ្រូដាក់ព្រួញនៅលើឥដ្ឋពីថ្នាក់រៀនរបស់ Hani ឆ្ពោះទៅបង្គន់ដែលនៅជិតបំផុត។ Hani អាច​ដើរ​តាម​ព្រួញ​ពេល​នាង​ត្រូវ​ការ​ប្រើ​បន្ទប់ទឹក។ សិស្ស​ផ្សេង​ទៀត​ក៏ឃើញថាវាសំខាន់ដែរ! |

###

### វិធីធ្វើឱយកូនរបស់អ្នកចូលរួមពាក់ព័ន្ធ៖

វាមានសារៈសំខាន់ណាស់ក្នុងការឱយកូនចូលរួមពាក់ព័ន្ធក្នុងដំណើរការនេះ។ កូនរបស់អ្នកគឺជាអ្នកជំនាញក្នុងជីវិតរបស់ពួកគេ ហើយអាចជួយអ្នកឱ្យយល់ពីបញ្ហាប្រឈមដែលពួកគេជួបប្រទះនៅសាលារៀន។

អ្នកអាចប្រើគំនិតរបស់អ្នកពី[ផ្នែកទី 2) ការមានការសន្ទនា](#_ផ្នែកទី_2)_ការសន្ទនា)នៅទីនេះ!

##### ដើម្បីឱយកូនអ្នកចូលរួមពាក់ព័ន្ធ៖

* មានការសន្ទនា និងសួរសំណួរជាក់លាក់ និងដោយផ្ទាល់។
* ឱ្យកូនរបស់អ្នកផ្តល់ឧទាហរណ៍អំពីបទពិសោធន៍ ឬបញ្ហាមួយដល់អ្នក។ ឬប្រាប់អ្នកពីរឿងមួយ ឬសង្ខេបអ្វីដែលពួកគេធ្វើជារៀងរាល់ថ្ងៃនៅសាលារៀន។
* នាំកូនរបស់អ្នកទៅកាន់ទីកន្លែង មើលរូបថតជាមួយគ្នា ឬដើរតួជាតួអង្គ។
* ឱ្យកូនរបស់អ្នកគូររូបភាពខ្លួនឯងនៅក្នុងផ្នែកផ្សេងៗនៃជីវិតរៀនសូត្រ។ បន្ទាប់មកសុំឱ្យពួកគេពន្យល់អ្នក៖
* "រូបភាពរបស់អ្នកនៅក្នុងថ្នាក់"
* "រូបភាពរបស់អ្នកជាមួយមិត្តរួមថ្នាក់របស់អ្នក"
* "រូបភាពរបស់អ្នកនៅក្នុងសួនកុមារ"
* "រូបភាពដែលអ្នកកំពុងធ្វើកិច្ចការសាលារៀនរបស់អ្នក"
* ឲ្យកូនរបស់អ្នកចង្អុលទៅពាក្យ ឬរូបភាពដែលត្រូវនឹងអ្វីដែលពួកគេមានអារម្មណ៍ ឬគិត។
* ឬអ្វីផ្សេងទៀត!

##### សរសេរ ឬគូរក្នុងប្រអប់ខាងក្រោម៖

|  |
| --- |
|  |

## ជំហានទី 3) រៀបចំព័ត៌មានរបស់អ្នក

##### ដូចដែលអ្នកគិត អ្នកអាចបន្ថែមព័ត៌មានទៅតារាងខាងក្រោម។ បន្ទាប់មកវាអាចត្រូវបានប្រើនៅពេលអ្នកចង់ធ្វើការកែតម្រូវនៅក្នុងផ្នែកបន្ទាប់។

អ្នកក៏អាចយកតារាងនេះមកប្រជុំជាមួយសាលាបានផងដែរ។ ពួកគេអាចមានគំនិត និងយោបល់បាមនមកពីការធ្វើការជាមួយកូនរបស់អ្នកជារៀងរាល់ថ្ងៃ!

|  |  |  |
| --- | --- | --- |
| **ដែន** | **ឧបសគ្គ** | **កំណត់ចំណាំ** |
| *បរិដ្ឋានរាងកាយ* |  |  |
| *អារម្មណ៍-សង្គម* |  |  |
| *កម្មវិធីសិក្សា* |  |  |
| *ការប្រាស្រ័យទាក់ទង* |  |  |
| *ព្រឹត្តិការណ៍* |  |  |

# ផ្នែកទី 4) ការណែនាំការកែតម្រូវសមហេតុផល

នៅពេលដែលកូនរបស់អ្នកឆ្លងកាត់សាលារៀន តម្រូវការរបស់ពួកគេនឹងផ្លាស់ប្តូរ។ ការកែតម្រូវរបស់ពួកគេនៅពេលចាប់ផ្តើមចូលសាលារៀនប្រហែលជាមិនដូចពេលដែលពួកគេចាកចេញពី សាលារៀននោះទេ។

អ្នក និងកូនរបស់អ្នកប្រហែលជាត្រូវពិចារណារឿងនេះ។ អ្នកអាចស្នើសុំការបត់បែននៅក្នុងការកែតម្រូវរបស់ពួកគេទៅតាមពេលវេលា។ អ្នក​ក៏​ប្រហែល​ជា​ត្រូវ​ស្នើ​សុំឱ្យ​មាន​ដំណើរផ្លាស់​ប្តូ​រ​ទៅ​នឹង​ការ​កែតម្រូវ​មួយ​យ៉ាងឆាប់​បន្ទាប់​ពី​វា​ត្រូវ​បាន​បង្កើត​ឡើង​។ ពេល​ខ្លះ​វា​ត្រូវ​ការ​ការ​សាកល្បង​ពីរ​បី​ដងដើម្បី​ស្វែង​រក​ដំណោះ​ស្រាយ​ដែល​មាន​ប្រសិទ្ធភាព​សម្រាប់​អ្នក​រាល់​គ្នា!

នេះមានន័យថា អ្នកនឹងត្រូវធ្វើការជាមួយសាលារៀន និងគ្រូរបស់ពួកគេជាប្រចាំ។

|  |
| --- |
| តើការកែតម្រូវ "សមហេតុផល" គឺជាអ្វី?ការវិនិច្ឆ័យអ្វីដែល 'សមហេតុផល' នឹងមានភាពខុសៗគ្នាសម្រាប់ករណីផ្សេងៗគ្នា។ ប៉ុន្តែសាលារបស់អ្នកគួរពិចារណា៖* ពិការភាពរបស់កូនអ្នក។
* ទស្សនៈរបស់កូនអ្នក ឬរបស់អ្នក។
* របៀបដែលការកែតម្រូវនឹងប៉ះពាល់ដល់កូនរបស់អ្នក រួម៖
* សមត្ថភាពរបស់ពួកគេក្នុងការសម្រេចគោលដៅសិក្សា។
* សមត្ថភាពរបស់ពួកគេក្នុងការចូលរួមក្នុងសាលារៀន។
* ឯករាជ្យភាពរបស់ពួកគេ។
* របៀបដែលការកែតម្រូវនឹងប៉ះពាល់ដល់សាលារៀន បុគ្គលិក និងសិស្សដទៃទៀត។
* ការចំណាយ និងអត្ថប្រយោជន៍នៃការកែតម្រូវ។
* តម្រូវការសិក្សានៃវគ្គសិក្សា ឬកម្មវិធី។
 |

ជាការធម្មតា​ទេ​ដែល​មិន​ដឹង​សុំ​អ្វី​! ជាញឹកញយ សាលារៀននឹងមានគំនិតដែលមានប្រសិទ្ធភាពសម្រាប់សិស្សផ្សេងទៀត។ ឬអ្នកអាចសួរអ្នកជំនាញដើម្បីជួយអ្នក។ (ឧ. បុគ្គលិកជំនួយ ឬអ្នកព្យាបាលការងារអាចមានគំនិត)។

វាមិនមែនជាការងាររបស់អ្នក ដើម្បីនាំមកនូវចម្លើយទាំងនោះទេ! សាលារៀនរបស់អ្នកគួរតែធ្វើការជាមួយអ្នក និងកូនរបស់អ្នក ដើម្បីស្វែងរកដំណោះស្រាយ។

អ្នក​អាច​ប្រើ​ផ្នែក​នេះ​ដើម្បី​បង្កើត​គំនិត។ បន្ទាប់មកអ្នកអាចនាំយកវត្ថុទាំងនេះទៅក្នុងកិច្ចប្រជុំរបស់អ្នកជាមួយសាលា។

##### ផ្នែកនេះរាប់បញ្ចូលមាន៖

1. [ការស្វែងរកព័ត៌មាន (ទំព័40)](#_1)_ស្វែងរកព័ត៌មាន)
2. [ធ្វើការជាមួយកូនរបស់អ្នក (ទំព័រ44)](#_2)_ធ្វើការជាមួយកូនរបស់អ្នក)
3. [ដាក់វាផ្គុំចូលគ្នា (ទំព័រ47)](#_3)_ដាក់បញ្ចូលវាជាមួយគ្នា)
4. [ជំហានបន្ទាប់ (ទំព័រ48)](#_4)_ជំហានបន្ទាប់)

## 1) ស្វែងរកព័ត៌មាន

សូមគិតត្រឡប់ទៅគំនិតរបស់អ្នកពី[ផ្នែកទី 3) ការកត់សម្គាល់ឧបសគ្គចំពោះការចូលរួម](#_ផ្នែកទី_3)_ការកំណត់សម្គាល់ឧបសគ្គចំព)។ ឧបសគ្គទាំងនេះត្រូវតែដកចេញ!

ដើម្បីធ្វើដូច្នេះបានអ្នកអាចធ្វើការជាមួយសាលារៀន ដោយភ្ជាប់មកជាមួយនូវការកែតម្រូវ។ ទាំងនេះគួរតែអំពីកូនរបស់អ្នកដែលចូលរួមក្នុងការអប់រំ។ កូនរបស់អ្នកមានសិទ្ធិចំពោះ**ការកែតម្រូវសមហេតុផល** ដើម្បីចូលរួមតាមវិធីស្រដៀងគ្នាទៅនឹងមិត្តភក្ដិដំណាលគ្នារបស់ពួកគេ។

ត្រលប់ទៅចក្ខុវិស័យរបស់អ្នកពី[ផ្នែកទី 1) កំណត់គោលដៅ។](#_ផ្នែកទី_1)_ការកំណត់គោលដៅ) អ្នក​ចង់​ឱ្យ​ការ​កែ​តម្រូវ​របស់​អ្នក​សុី

សង្វាក់ជាមួយ​នឹង​គោលដៅ​នេះ (ឬ​គោលដៅទាំងឡាយ)!

|  |
| --- |
| **អ្វីៗដែលត្រូវចងចាំ** |
| សកម្មភាពរបស់សិស្ស | * ទទួលយកអ្វីដែលកូនរបស់អ្នកចូលចិត្ត និងមិនចូលចិត្តនៅក្នុងការកែតម្រូវរបស់ពួកគេ។
 |
| ត្រូវបានដឹកនាំដោយកូនរបស់អ្នក | * នៅពេលដែលពួកគេផ្លាស់ទៅសាលារៀន ពួកគេប្រហែលជាមិនចង់បានការកែតម្រូវទេ។
 |
| អប់រំគ្រូរបស់ពួកគេ | * ពេលខ្លះអ្នកប្រហែលជាត្រូវបង្រៀនគ្រូអំពីការកែតម្រូវ។ នេះអាចនាំឱ្យកូនអ្នកកាន់តែមានភាពសុខស្រួល និងឆន្ទៈក្នុងការប្រើប្រាស់វា។
 |
| ការប្រើប្រាស់ការគាំទ្រ | * តើអ្នកអាចគាំទ្រកូនរបស់អ្នកដោយរបៀបណា នៅពេលដែលការកែតម្រូវទាំងនេះរួចរាល់?
* ឧទាហរណ៍ ផ្តល់ឱ្យកូនរបស់អ្នកនូវច្បាប់ចម្លងនៃផែនការអប់រំរបស់ពួកគេ។ ពួកគេអាចយកវាទៅសាលារៀន។ ដើរតួសំដែងផែនការទាំងនោះជូនដល់គ្រូថ្មី ជំនួយការ និងគ្រូជំនួសនៅពេលត្រូវការ។
 |
| ការសាកល្បងនិងកំហុស | * អ្នកប្រហែលជាត្រូវធ្វើការផ្លាស់ប្តូរចំពោះការកែតម្រូវ! សាលារៀនគួរតែជាកន្លែងមានសុវត្ថិភាពសម្រាប់កូនរបស់អ្នកក្នុងការសាកល្បងអ្វីៗ និងមើលថាតើវាដំណើរការឬអត់។
* អ្នកអាចជួយកូនរបស់អ្នកឱ្យស្វែងរកឱកាសដើម្បីសាកល្បងនូវអ្វីដែលមានដំណើរការ។ (ឧ. ដើរតួនៅផ្ទះ)។ វាអាចជួយធ្វើកិច្ចការនេះ សូម្បីតែមុនពេលការកែតម្រូវត្រូវបានធ្វើឡើង "ជាផ្លូវការ” ដោយសាលារៀន។
 |
| គិតសម្រាប់រយៈពេលវែង | * អ្នកចង់កសាងសមត្ថភាពរបស់កូនអ្នកក្នុងការគ្រប់គ្រងខ្លួនឯងនិងការ

តស៊ូមតិដោយខ្លួនឯង នៅពេលដែលពួកគេកាន់តែមានអាយុច្រើន។ |

សាលារៀនមិនចាំបាច់ធ្វើការកែតម្រូវទេ ប្រសិនបើវាបង្កើតបន្ទុកច្រើនពេកសម្រាប់ពួកគេ។ នេះ​គេ​ហៅ​ថា​ការ​លំបាក​មិន​សម​ហេតុផល។ ឧទាហរណ៍មួយអាចថាការកែតម្រូវថ្លៃពេក។ សូមមើល [ការពន្យល់អំពីស្តង់ដារពិការភាពសម្រាប់ការអប់រំ។](https://www.legislation.gov.au/Details/F2005L00767)

### ប្រើអ្វីដែលមាននៅទីនោះ៖

មានកន្លែងច្រើនដែលអ្នកអាចស្វែងរកគំនិត! គំនិតទាំងនេះគួរតែប្រើភស្តុតាងល្អ និងជួយកូនរបស់អ្នកក្នុងការចូលរួម។

|  |  |
| --- | --- |
| ***សាលា*** | * ពិនិត្យឯកសារមកពីសាលា។ (ឬស្ថាប័នមួយផ្សេងទៀត ឧ. មត្តេយ្យសិក្សា)។ ប្រហែលជាមានកំណត់ត្រានៃការផ្លាស់ប្តូរដែលបានធ្វើឡើងដើម្បីគាំទ្រកូនរបស់អ្នក។
* សួរសាលារៀន! ជាញឹកញាប់ ពួកគេនឹងមានគំនិតពីការងាររបស់ពួកគេជាមួយសិស្សផ្សេងទៀត។
* នៅក្នុងការសន្ទនាទាំងនេះ អ្នកចង់ឱ្យគេគ្រប់គ្នា៖
* ចង់ដឹងចង់ឃើញ និងសហការ។
* ជៀសវាងការការពារ ឬមិនចង់ធ្វើសកម្មភាព។
* ការកសាងទំនាក់ទំនងអាចត្រូវការពេលវេលា! ការអត់ធ្មត់ និងយុទ្ធសាស្ត្រទំនាក់ទំនងល្អ គឺជាគន្លឹះ។ វាក៏អាស្រ័យលើវប្បធម៌របស់សាលាផងដែរ។ ឧ. តើពួកគេមានឆន្ទៈយ៉ាងណាក្នុងការធ្វើការជាមួយគ្រួសារ និងអ្នកផ្តល់សេវា។
 |
| ***អ្នកជំនាញ*** | * អ្នកអាចមានវេជ្ជបណ្ឌិត អ្នកឯកទេស ឬអ្នកព្យាបាលរោគដែលធ្វើការជាមួយកូនរបស់អ្នក។ អ្នកអាចសុំដំបូន្មានពីពួកគេ។ ពួកគេក៏អាចផ្តល់ឯកសារដែលអាចទុកចិត្តបានដល់សាលាដើម្បីគាំទ្រអ្នក!
* សួររកគំនិត។ ត្រូវ​ប្រាកដ​ថា​មាន​ភ័ស្តុតាង​ល្អ​នៅ​ពី​ក្រោយ​គំនិតទាំងនោះ!
* សួររករបាយការណ៍ដែលអ្នកអាចផ្តល់ឱ្យគ្រូ និងសាលារៀន។ ទាំងនេះគួរតែងាយស្រួលអាន និងមានការណែនាំជាក់ស្តែង។
* សួរពួកគេថា “តើភាពជោគជ័យរបស់បុគ្គលមានលក្ខណៈបែបណា? តើ​សាលារៀន​អាច​ធ្វើ​អ្វី​ខ្លះ​ដើម្បី​គាំទ្រ​រឿង​នេះ?»
* គិតអំពីគំនិតដែលត្រូវបានប្រើប្រាស់ដោយអ្នកជំនាញ ដែលអាចដំណើរការនៅក្នុងសាលារៀនផងដែរ។ តើអ្វីដំណើរការក្នុងការព្យាបាល? តើអ្វីដំណើរការនៅផ្ទះ?
 |
| ***អង្គការតស៊ូមតិ ឬពិការភាព*** | * ទាក់ទងជាមួយអង្គការតស៊ូមតិ។ ពួកគេអាចបង្កើតព្រឹត្តិការណ៍ ឬវេទិកាដែលអ្នកអាចសួរសំណួរបាន។ ឬអ្នកអាចជួបមនុស្សដែលមានបទពិសោធន៍ស្រដៀងគ្នា។
* ស្វែងរកក្រុម និងអង្គការនានា។ ទាំងនេះអាចជាក្រុមឬអង្គការពិការភាពជាក់លាក់ ឬអាចជាមិនមែន។ ពួកគេជាញឹកញាប់មានធនធានឥតគិតថ្លៃដែលអ្នកអាចប្រើបាន។
* ស្វែងរកគេហទំព័រដែលផ្តោតលើសំឡេងរបស់កុមារ/សិស្ស។ ពួកគេគួរតែប្រើភស្តុតាងល្អ និងការរួមបញ្ចូលដ៏មានតម្លៃ។
 |
| **ឪពុកម្តាយ / អ្នកថែទាំផ្សេងទៀត (ឬសិស្ស!)** | * ទាក់ទងសហគមន៍មូលដ្ឋាន ឬសហគមន៍សាលារៀនរបស់អ្នក។ អ្នកអាចស្វែងរកគ្រួសារដែលមានគំនិតដូចគ្នា។ ពួកគេអាចមានបទពិសោធន៍ដែលពួកគេអាចចែករំលែក។
* បង្កើតបណ្តាញមនុស្សដើម្បីឆ្លងកាត់ការស្រាវជ្រាវជាមួយគ្នា។ (ឧ. គ្រួសារ មិត្តភ័ក្តិ)។ ទទួលយកគំនិតរបស់មនុស្សដែលយកចិត្តទុកដាក់ចំពោះកូនរបស់អ្នក។
 |
| ***បណ្តាញ******សង្គម*** | * ស្វែងរក Facebook ឬក្រុមប្រព័ន្ធផ្សព្វផ្សាយសង្គមឯទៀតសម្រាប់មនុស្សដូចរូបអ្នក។
* អ្នកអាចរៀនពីអ្នកដទៃអំពីការកែតម្រូវរបស់ពួកគេ។ ពួកគេក៏អាចមាន

គន្លឺះអំពីរបៀបតស៊ូមតិតាមរបៀបដែលសាលារៀននឹងឆ្លើយតប។* ត្រូវប្រាកដថាពួកគេផ្សព្វផ្សាយគំនិតផ្អែកលើភស្តុតាង! មានព័ត៌មានមិនពិតជាច្រើននៅក្នុងរឿងនេះ។
* ថែមទាំងត្រូវប្រាកដថាតម្លៃរបស់ពួកត្រូវជាមួយតម្លៃរបស់អ្នក។ ឧ. អំពី​ការ​ឲ្យ​តម្លៃ​លើ​ចំណុចខ្លាំង និង​លើចំណាប់អារម្មណ៍​របស់​កូន​អ្នក។
 |

##### នេះជាកន្លែងសម្រាប់អ្នកដើម្បីកត់ត្រាលើការស្រាវជ្រាវរបស់អ្នក!

|  |  |
| --- | --- |
| **ឧបសគ្គ** | **គំនិតសម្រាប់ការកែតម្រូវ** |
|  |  |
|  |  |
|  |  |
|  |  |
|  |  |

## 2) ធ្វើការជាមួយកូនរបស់អ្នក

កូនរបស់អ្នកនឹងក្លាយជាអ្នកដែលរងផលប៉ះពាល់ដោយការសម្រេចចិត្តទាំងនេះ។ អ្នកចង់បញ្ចូលសំឡេង និងទស្សនៈរបស់ពួកគេ! អ្នកអាចប្រើគំនិតរបស់អ្នកពី[ផ្នែកទី 2) ការមានការសន្ទនា](#_ផ្នែកទី_2)_ការសន្ទនា)នៅទីនេះ។

ដើម្បីធ្វើការជាមួយកូនរបស់អ្នក៖

* ជ្រើសរើសពេលវេលា/ថ្ងៃ/សប្តាហ៍ឲ្យបានត្រឹមត្រូវ។
* ប្រើភាសាដែលងាយស្រួល និងធ្លាប់ស្គាល់។
* ចូលរួមជាមួយពួកគេ ហើយសួរសំណួរដោយផ្ទាល់ និងជាក់លាក់។
* មានការសន្ទនាមួយដែលអ្នកបង្កើតគំនិត និងដំណោះស្រាយ។ សួរពួកគេថា "តើវាអស្ចារ្យទេប្រសិនបើ ...?"
* ឆ្លុះបញ្ចាំងពីបទពិសោធន៍កន្លងមកជាមួយពួកគេ។ នេះអាចជួយពួកគេឱ្យទទួលស្គាល់

ខណៈដែលពួកគេត្រូវការដើម្បីទាក់ទងរកជំនួយ។

* សាកល្បងអ្វីៗ។ បន្ទាប់មក៖
* សួរពួកគេថា "តើមានអ្វីកំពុងដំណើរការ? អ្វី​កំពុង​មិន​ដំណើរការ?
* ស្ថានភាពដើរតួសំដែងដែលពួកគេអាចស្ថិតនៅក្នុងនោះ។
* តម្រូវការ ឬគំនិតរបស់ពួកគេអាចផ្លាស់ប្តូរដោយផ្អែកលើស្ថានភាពនៅក្នុងដៃ។
* ប្រសិនបើពួកគេនៅក្មេង អ្នកប្រហែលជាត្រូវរកមើលឆ្នួន និងអាកប្បកិរិយារបស់ពួកគេ។
* យកចិត្តទុកដាក់ចំពោះអាកប្បកិរិយារបស់កូនអ្នក។ វាកំពុងប្រាប់អ្នកអំពីអ្វីដែលពួកគេត្រូវការ?
* ប្រើវិធីសាស្រ្តបន្ថែម។ ឧ. បង្កើតរឿងសង្គម។
* ជួយពួកគេឱ្យមានអារម្មណ៍ថាមានអំណាច។ អ្នកអាចធ្វើបានតាំងពីក្មេង!

ការសន្ទនានេះនឹងអាស្រ័យលើកូនរបស់អ្នក និងថាតើពួកគេមានឆន្ទៈយ៉ាងណា។

##### សរសេរ ឬគូរក្នុងប្រអប់ខាងក្រោម៖

|  |
| --- |
|  |

## 3) ដាក់បញ្ចូលវាជាមួយគ្នា

ប្រើតារាងខាងក្រោមដើម្បីកត់ត្រាគំនិតរបស់អ្នកនៅក្នុងជួរឈរ 'ការកែតម្រូវ' ។

បន្ទាប់មក អ្នកអាចនាំវាមកជាមួយអ្នកទៅក្នុងការប្រជុំជាមួយសាលារៀន៖

* នៅក្នុងជួរឈរ 'ប្រើ' គូសរង្វង់ ឬសម្គាល់ 'Y' (សម្រាប់បាទ/ចាស) ប្រសិនបើគំនិតទាំងនេះត្រូវបានដាក់ឱ្យដំណើរការ។ គូសរង្វង់ ឬសម្គាល់ 'N' (សម្រាប់ទេ) ប្រសិនបើពួកគេមិនមែន
* កត់ត្រាព័ត៌មានលម្អិតនៃការសម្រេចចិត្តទាំងនេះនៅក្នុងជួរ 'កំណត់ចំណាំ

|  |  |  |  |
| --- | --- | --- | --- |
| **ដែន** | **ការកែរតម្រូវ** | **ប្រើ** | **កំណត់ចំណាំ** |
| បរិដ្ឋានរាងកាយ |  | បាទ ចាស​​/ទេ |  |
| អារម្មណ៍-សង្គម |  | បាទ ចាស​​/ទេ |  |
| កម្មវិធីសិក្សា |  | បាទ ចាស​​/ទេ |  |
| ការទាក់ទង |  | បាទ ចាស​​/ទេ |  |
| ព្រឹត្តិការណ៍ |  | បាទ ចាស​​/ទេ |  |

## 4) ជំហានបន្ទាប់

បន្ទាប់ពីបញ្ចប់ផ្នែកនីមួយៗនៃធនធាននេះ អ្នកគួរតែមានអ្វីមួយដែលអ្នកអាចប្រើបាន! នេះអាចជា៖

* **ផ្នែកទី 1)** គោលដៅ ឬចក្ខុវិស័យនៃអ្វីដែលអ្នក និងកូនរបស់អ្នកកំពុងចង់បានសម្រាប់ការអប់រំរបស់ពួកគេ។
* **ផ្នែកទី 2)** ផែនការសម្រាប់របៀបពិភាក្សាអំពីដំណើរការជាមួយកូនរបស់អ្នក។
* **ផ្នែកទី 3)** បញ្ជីនៃឧបសគ្គដែលអាចកើតមាន។
* **ផ្នែកទី 4)** បញ្ជីនៃការកែតម្រូវដែលបានស្នើសុំ។

អ្នកអាចយកឯកសារទាំងនេះមកប្រជុំជាមួយសាលា។ ប្រើពួកវាដើម្បីចែករំលែកអ្វីដែលអ្នកដឹងអំពីតម្រូវការ និងភាពខ្លាំងរបស់កូនអ្នក។

### ត្រៀមខ្លួនសម្រាប់ការប្រជុំ៖

ជំហានបន្ទាប់គឺរៀបចំកិច្ចប្រជុំនេះ។ នេះអាចជាកិច្ចប្រជុំពិសេសជាមួយគ្រូ។ ឬវាអាចជាការប្រជុំជាមួយសាលាដើម្បីធ្វើផែនការអប់រំសម្រាប់កូនរបស់អ្នក។

ប្រើតារាងខាងក្រោមដើម្បីចាប់ផ្តើមធ្វើផែនការ!

|  |  |
| --- | --- |
| **មុន​ពេល​​ប្រជុំ​របស់​អ្នក សូម​គិត​អំពី៖**  | **កំណត់​ចំណាំ** |
| *តើខ្ញុំកំពុងប្រជុំជាមួយនរណា?* |  |
| *តើការប្រជុំនិយាយអំពីអ្វី?* |  |
| *តើខ្ញុំចង់បានអ្វីពីការប្រជុំនេះ?* |  |
| *តើខ្ញុំយកអ្វីទៅកាន់ការប្រជុំនេះ?* |  |
| *តើឯកសារអ្វី ឬភស្តុតាងវេជ្ជសាស្រ្តអ្វីដែលខ្ញុំត្រូវការ?* |  |
| *តើខ្ញុំឱយកូនរបស់ខ្ញុំចូលរួមការប្រជុំដូចម្តេច?* |  |

##### នៅក្នុងកិច្ចប្រជុំ សាលារៀនអាច៖

* មានគំនិតផ្ទាល់ខ្លួនអំពីការធ្វើការជាមួយកូនរបស់អ្នក ឬសិស្សផ្សេងទៀតដែលមានតម្រូវការស្រដៀងគ្នា!
* ត្រូវការព័ត៌មានបន្ថែម។ នេះអាចបានមកពីអ្នកជំនាញសុខភាព ឬស្រដៀងគ្នា។
* ព្យាយាមកត់សម្គាល់ការកែតម្រូវមួយផ្សេងទៀតដែលមានប្រយោជន៍ ប៉ុន្តែមិនសូវរំខាន។

ការកែតម្រូវណាមួយដែលអ្នកយល់ព្រមគួរតែត្រូវបានធ្វើឡើងក្នុងរយៈពេលសមស្របមួយ។ រយៈពេលនេះនឹងអាស្រ័យលើរឿងមួយចំនួន។ ឧ. ថាតើសាលារៀនត្រូវដាក់ពាក្យសុំមូលនិធិ ឬរង់ចាំឱ្យកូនរបស់អ្នកត្រូវបានវាយតម្លៃសិនឬអត់។

###

### តំណភ្ជាប់គេហទំព័រ៖

ប្រសិនបើអ្នកចង់បោះពុម្ពធនធាននេះ តំណភ្ជាប់គេហទំព័រសំខាន់ៗត្រូវបានរួមបញ្ចូលខាងដូចក្រោម៖

|  |
| --- |
| **ស្តង់ដារពិការភាពសម្រាប់ការអប់រំ 2005៖**<https://www.legislation.gov.au/Details/F2005L00767> |

|  |
| --- |
| **ការប្រមូលទិន្នន័យជាប់លាប់ថ្នាក់ជាតិស្តីពីសិស្សមានពិការភាព(NCCD):** <https://www.nccd.edu.au/disability-standards-education> កន្លែងដែល 'ពិន្ទុ' ត្រូវបានផ្តល់ឱ្យ នេះត្រូវបានធ្វើនៅក្រោម [Creative Commons BY 4.0](https://creativecommons.org/licenses/by/4.0/)។ ការផ្លាស់ប្តូរត្រូវបានធ្វើឡើងនៅក្នុងគ្រប់ករណីទាំងអស់ដែលកើតឡើង។ © 2021 Education Services Australia Lt |

|  |
| --- |
| **គណៈកម្មការសិទ្ធិមនុស្សអូស្ត្រាលី(AHRC):**<https://humanrights.gov.au/> |

|  |
| --- |
| **របៀបបង្កើត និងប្រើប្រាស់រឿងសង្គម (ក្រសួងអប់រំ និងបណ្តុះបណ្តាលរដ្ឋវិចថូរៀ) ៖**<https://education.vic.gov.au/Documents/school/teachers/teachingresources/diversity/howtosocialstories.docm> |

|  |
| --- |
| **រឿងសង្គម (ក្រសួងអប់រំរដ្ឋNSW)៖**<https://education.nsw.gov.au/teaching-and-learning/learning-from-home/teaching-at-home/early-learning-resources/a-strong-start-to-school/social-stories> |